
SPUŽVE 

Napisao Jovau Hadži (Ljubljana) 

(Sa G slika). 

Rijetko tko pri dnevnoj upotrebi »spužve«, bilo u učionici, bilo 
u kupaonici, pomišlja, što je zapravo ta elastična i šupljikava masa. 
Poneko se još možda sjeća već izblijedjeloga školskoga znanja, da 
se radi o skeletnim vlaknima organizma, kojega vade ronioci iz 
mora. Da nema praktične upotrebe spužvina skeleta — a umjetne 
spužve od gumije potiskuju prirodne »spužve« sve više — ne bi 
prosječni čovjek ni toliko vodio računa o pravoj prirodi »spužve«, 
kao što ne vodi o kakvom drugom posebnom tipu životinja n. pr. o 
plaštašima ( Tunicata), koji zanimaju samo ljude od nauke. 

Prijatelje prirode ipak će ponešto zanimati i za samu nauku 
neobični organizam spužve, oko kojega se još i danas prepiru nauč¬ 
nici i ne mogu da se slože u shvatanju njihove organizacije i pro¬ 
suđivanju srodstvenih odnosa spužava prema drugim tipovima ni¬ 
žih životinja. Saglasno s time vidimo, da spužve, još ni danas ne¬ 
maju svoje definitivne pozicije u sistemu životinja. 

Ako se ne zadržimo dulje kod nekadašnjega mišljenja, po kome 
su spužve biljke kao n. pr. alge, jer su kao ove nepokretno prirasle 
za solidnu podlogu, a ne pokazuje niti lako primjetljive znakove 
istezanja ili stezanja dijelova svoga obično neuglednoga tijela, 
spomenućemo, da su ih. dugo smatrali nekim biljkama-životinjama 
(Zoophyta ), jer i pored uglavnom životinjske organizacije imaju 
obličje biljaka. Drugi su opet mislili, da bolje odgovara pravoj 
prirodi spužava, ako ih držimo zadrugama jednoćelijskih praživo- 
tinja. Od polovine prošloga, stoljeća povezuje većina zoologa spužve 
zajedno sa žarnjačama ( Cnidaria, sa razlićnim polipima i medu¬ 
zama) i nježnim rebrašima ( Ctenophora ) u kolo t. zv. đupljaša ( Coe- 
lenterata), jer da imaju kao i potonji jedinstvenu, iako često vrlo 
razgranatu tjelesnu duplju, koja služi i kao crijevna duplja (coe- 
lenteron) probavi (varenju) i kao krvožilni sistem. Međutim se po¬ 
kazalo takvo shvatanje prirode spužava posve pogrešnim i samo 
konzervativnosti se mora pripisati, da i danas u svim skoro udžbe¬ 
nicima zoologije figuriraju spužve kao dupljaši. 

Što je bolje upoznata organizacija (građa i fiziologija) i razviće 
spužava, to većma se pokazalo, da se spužve skoro u svakom po¬ 
gledu bitno razlikuju ne samo od pravih đupljaša. nego od svih pra¬ 
vih mnogoćelijskih životinja ( Eumetazoa ) zajedno i da imaju s ovi¬ 
ma samo toliko zajedničkoga, što su mnogoćelijske i što se na prin¬ 
cipijelno sličan način u prvoj fazi razvića razvijaju iz oplođenoga 
jajeta. Spužve ne samo da nemaju »ni glave ni repa«, nego ne- 

maju ni pravih usta ni crijeva, iako nisu unutrašnji parasiti. 0 or¬ 
ganima i tkivima spužava jedva je moguće govoriti. U dva pogleda 
ipak natkriljuju spužve ostale niže mnogoćelijske životinje: bujno 
razvijenim kanalarnim sistemom i vanrednom raznolikosti skelet¬ 
nih iglica i vlakana. 

Da nam postane jasnija u jednu ruku osobitost organizacije 
spužava, a da ujedno lakše shvatimo golemu razliku prema svim 
ostalim mnogoćelijskim životinjama, pogledajmo nekoliko ponaj- 
važnijih stupnjeva u embrionalnom ili ličnom razviću jedne spužve 
i za upore deri je jedne žarnjače kao prototipa pravih mnogoćelijskih 
životinja [Eumetazoa), koje po općem mišljenju stoje spužvama 
najbliže. Prva faza razvića: brazdanje ili segmentacija jajeta odi¬ 
grava se u oba primjera podjednako i kao rezultat dobivamo 1. 
stupanj ili t. zv. blastulu (mjehurić, slika 1A), sastavljenu od 
jednoga sloja ćelija. Ipak je sličnost u oba slučaja samo površna, 
što uviđamo, čim upoređimo izbliže oba stanja (slike 1A i 2 A). U 


SI. 1. Glavni stupnjevi u embrionalnom ra¬ 
zviću ušatoga klobuka (Aurelia aurita) 
kao pretstavnika kola D upijaš i, a razreda 
Žarnjače, u uzdužnim prerezima. A, stu¬ 
panj blastule ili mjehurića; B , stupanj ga- 
strule sa praustima {bi, blastoporus) za pli¬ 
vanja straga smještenim i sa pracrijevom 
u unutrašnjosti; C, mlada slobodno pluta- 
juća (u plaktonu) larva (ličinka) sa svoja 
dva tjelesna sloja ili lista: spolja kožnim 
(ektoderm), iznutra crijevnim (entoderm); 
D , mladi polip poslije zasjedanja na dno sa 
prednjim krajem; usni otvor (ro)je sada na 
slobodnom kraju tijela, gdje će čas kasnije 
izrasti veoma istegljive lovke. Po Hein-u 
iz K.orschelt - Heider-a 

(Spužvine »blastule« (bolje: sp on gule), koja dospijeva iz mate¬ 
rina tijela u vodu i slobodno pliva, prednja je polovina sastavljena 
od drukčijih ćelija nego stražnja i samo prednje imaju bičeve za 
plivanje. Još većma iskače razlika između oba tipa u drugoj fazi 
razvića. U eumetazoa radi se o pojavi pracrijeva zbog t. zv. ga- 
strulacije, koja je u tome, da se pri plivanju stražnja polovica bla¬ 
stule uboči ili invaginira u prednju (slika 1B), tako da mjehurić 
postaje udvojen. Spolja je kožni list ili sloj (ektoderm) iznutra 
crijevni (entoderm), a pracrijevna šupljina opći pomoću prausta 
sa spoljnim svijetom. Gastrula žarnjače redovno sada napušta plu- 
tajuću zajednicu (plankton) i tone na dno, gdje se prednjim krajem 
prihvaća kakve solidne podloge (slika 1D). Oko usta nikne vijenac 
istegljivih i žarnjačkim mjehurićima naoružanih lovaka (tenta- 
kula), i jednostavni polip je uglavnom gotov. 

II spužvina zametka (spongule) ne samo da nema gastrulacije 
sa pojavom usta i crijeva od stražnje polovine blastule, nego cijeli 
proces u daljoj fazi razvića teče u posve drugom smjeru, tako da 
se obje pojave i ne mogu upoređivati. Za svoga kratkoga boravka 
u planktonu ima spongula većinom samo sprijeda bičeve za aktivno 

gibanje (slika 2 A). Kad priđe dnu i spongula se redovno prihvaća 
podloge svojim prednjim krajem. Sad se aktiviraju ćelije stražnjega 
dijela spongule i nabrzo obrastu sa svih strana bičaste ćelije pred¬ 
njega kraja (slika 2 B), tako da ove postanu unutrašnjima, gubeći 
nepotrebne bičeve. S time je započeo proces preobrazbe ili meta¬ 
morfoze: aktivna ličinka ili larva postaje mirujućom kukuljicom 
(slika 2 C). U trećoj fazi razvija se mlada spužva (slika 2 D) na 
taj način, što se bivše bičaste ćelije, sada u unutrašnjost spužve 
premještene, porazdijele u više partija, od kojih se svaka konsti- 
tuiše u mali mjehurić (komoricu), a svaka ćelija ponovo'" isturi bič, 
oko čijega korijena se formira nježni protoplasmatski ovratnik; 



SI. 2. Glavni razvojni stupnjevi u embrionalnom razviću 1 eu ko s ole nij e (Leucosclenia) 
spužve sa kiečnim skeletnim iglicama (Calcišpcngia) u uzdužnim prerezima. A, stupanj sponi 
gule tipa ,,amfiblastule“; prednju polovinu zauzimaju vitke bičaste ćelije (c fr ) a strazniu 
velike zrnate (c. gr.), neke su prešle u unutrašnjost (or. arheocite). B, preobrazba spongule 
poslije zasjedanja na dno sa prednjom .bičastom poloviecm, koju potpuno opkole velike zr¬ 
nate ćelije. C, napredniji stupanj preobrazbe; bivše zrnate ćelije daju kožni sloj sa skeletnim 
iglicama u potkožju (pinakoderm), a bivše bičaste ćelije sistem komorica obloženih za spužve 
toliko karakterističnim ćelijama sa ovratnikom (hoanocitama), kako to pokazuje figura- D 
mlada spužva sa izmetnim otvorom (os, cscutum) na slobodnom kraju i skeletnim iglicama 
(spe, spicula ) u koži; iznutra boanoderm (c/ic). Po Minehin-u. 

zato ih i zovemo ćelijama sa ovratnikom ili hoanocitama. One su 
vanredno karakteristične za spužve. Ni u jednoga drugoga tipa 
mnogoćelijskih životinja nema ništa sličnoga, samo u nekih bičaša 
među jednoćelijskim praživotinjama (hoanoflagelatskim protozoa- 
ma). IJ spongule daju prvotno straga smještene ćelije, iza kako su 
opkolile bičaste, glavnu masu spužvina tijela. Po svim površinama 
spužvina tijela tvore pljosni epitet (sloj ćelija), radi čega ih nazi¬ 
vamo pinakocitama (pinax daska), a prema unutrašnjosti izlu¬ 
čuju hladetinastu masu, u kojoj su uklopljene ćelije istoga pori¬ 
jekla, koje sačuvaju veću pokretnost poput ameba (jednoćelijske 
praživotinje nestalna oblika) i imaju različitu sudbinu. One čine 
dijelom rezervu, dijelom se specijalizuju za produkciju skeletnih 

iglica i vlakanaca, a dijelom postaju spolnim ćelijama, da ne spo¬ 
minjemo i druge još moguće specijalne zadatke. Epitelne ćelije 
ili pinakocite vrlo rano formiraju uske kanaliće, koji vode do ko- 
morica, a počinju na površini kao mali stegljivi otvori ili pore 
(otuda naziv Porijera za spužve), a drugi kanali formiraju se kao 
odvodni i obično se napokon stope u veći jednakim tankim epitetom 
obloženi prostor (izvodim ili atrijalna duplja), koji obično na naj¬ 
višem mjestu spužve izbije van. To je odvodni otvor (oseulum), ali 
taj izraz (oseulum = ustašca) nije baš srećno odabran, jer se, kako 
vidjesmo, ne radi o usnom otvoru ni po načinu razvića ni po funk¬ 
ciji, a nije ni u vezi sa crijevom, kojega ovdje uopće nema. Slika 



SI. 3. Shematski uzdužni prerez kroz 
spužvu tipa Leucon. Čitav kanalarni si¬ 
stem je crno označen, a solidni dijelovi 
spuzvina tijela bijelo. Donjim krajem 
je spužva prirasla za dno, a na gornjem 
se nalazi izmetni otvor (oseulum). Kroz 
drobne pore u koži ulazi voda tjerana 
ovratnim ćelijama u dovodne kanaliće 
(z), koji utječu u okrugle komorice sa 
ovratnim ćeiijama; iz ovih izlaze jači 
°rv V0 ~ m kana li ( Q b) i utječu u veći sre¬ 
dišnji zbirni jDrostor (c), a ovaj opći po¬ 
moću većeg izmetnog otvora sa spoljnim 
svijotom — morem. PoHaeckel-u 


noierb'npf 1 ,“ La .^ r ^. s]iematlcni način jedan česti slučaj rasporeda 
pojedinih bitnih dijelova u tijelu spužve krečnjače tipa Leucon: 
kožno skeletni dio (bijelo), komorice (crtani krugovi) i kanalarni 
sistem sa središnjim prostorom (posve crno), dok nam slika 4 pre¬ 
dočuje zamršeniju organizaciju spužve rožnjače (opis je pod sa¬ 
mom slikom). 

Znameniti ruski biolog Mečnikov je prvi opazio oprečni 
način u razvicu spužve prema onom u ostalih metazoa, ali. tek fran¬ 
cuski biolog D e 1 a g e je upoznao svu važnost te razlike. Upore- 
° b 1 l6ne mn °g°ćelijske životinje sa onim u spužve do¬ 
šao je belage do zaključka, da su tjelesni listovi ili slojevi (kožni 
vpoija i crijevni unutra) u spužve obrnuti, pošto u zametka spužve 
7:7 P red ^a polovina probavni sloj, a zametak ostalih mnogoćelij- 
J~7 životinja tvori crijevo iz stražnje polovine blastule. D e 1 a g e 
iz e cmjenice povukao potrebitu konzekvenciju i predložio 

*ssi; 

ouju potkožno tkivo) vodu u duguljast« kninmivi V ■ tamnija mjesta, dok svjetlija ozna- 
(na slici dva mjesta^ potpuno jednonepotpuno’ na r.lT™ P ? f- av ? jit °h cjevastoj površini 
moricama vide se u pozadini u svjetliiem P tonu ? no >. ostal1 cjevasti prostori sa ko- 

vodn u široke odvodne kanale, ilTo^“e đ?7u prema 1JZTO ?. e ™™rplj 6Im 
izmetnim otvorom na vihu ( 1 ^ 0 ^orena^,ic'i), I^D TL??-* 

građom i razvićem ostalih metazojskih tipova. Prema tome je posve 
pogrešno njihove organe htjeti izjednačivati (liomologizirati) s oni¬ 
ma u ostalih metazoa. S tim u vezi nastaje potreba, da se tjelesnim 
listovima, dupljama i otvorima spužvina tijela dadu posebni nazivi. 

a nas mema nikakve sumnje, da su spužve posve osobiti tip 
mnogocelijskih zivotmja, koji je postao samostalno iz kolonija 
jednoćelijskih životinja i razvio se paralelno s nekim drugim 


da .se. spužve izuzmu iz velikoga skupa pravih mnogoćelijskih ži¬ 
votinja ! odredio im je naziv Enantiozoa, što treba da znači nao¬ 
pako obrnute životinje. U pogledu toga izraza nije bio sreene ruke 
Kolikogod je opravdano, da se spužve kao neki corpus separatum 
ih posve naročiti skup životinja odijele od ostalih metazoa, toliko 
nije opravdano nazvati ih metazojima sa obrnutim slojevima. Građu 
i nacm razvića spužava jednostavno ne smijemo upoređivati sa 

tipovima sasvim svojim putem. Kako su spužve postale i dalje u 
odraslom stanju stalno ostale nepokretljivo prirasle za podlogu i 
kako se hrane s najmanjim naporom tjerajući vodu kroz šupljikavo 
tijelo na taj način, da ćelije u komoricama, kao motornim centrima, 
svaka na svoj. račun vadi iz vode, koja mimo struji, mikroskopski 
drobne hranljive čestice (mikrofagija), to nijesu ni do današnjega 
dana dotjerale do nekoga višega stupnja organizacije. Spužve pret- 
stavljaju u neku ruku slijepu ulicu na putu razvića životinjskih 
tipova,.dok je glavna razvojna linija uzela za ishodište pokretni tip, 
koji plijen lovi i proždire. U bogatoj i raznolikoj povijesti razvića 
plavili mnogoćelijskih životinja, koje pod nazivom Eutnetazoa 
razlikujemo od spužava kao Parazoa dolazilo je do pojave razvoj¬ 
nih giana, u kojima je napuštena slobodna gifcljivost i prehrana 


SI. 5. Obična spužva (Euspongia off:~ 
cinalis) u svježem stanju; spoljni izgled. 
Tamnija mjesta pretstavljaju izmetne otvo¬ 
re ili oskule, a ovih ima više, pa smatramo, 
da je to zajednica s većim brojem sraslih 
persona. 


lovom krupnijega plijena. Uvijek vidimo, da je promjena načina 
života u tom smjeru dovela do degradacije, do pojednostavljenja 
u organizaciji. 

Zanimljiva je još jedna posljedica nepokretljivosti za orga¬ 
nizme, koja se ponajvećma ispoljila baš u spužava. U vezi sa slabo 
određenom i malo izrazitom spoljnom tjelesnom formom vidimo, 
da stoji i neizrazitost individualiteta. U velike većine vrsta spu- 
žav.a one u odraslom stanju ne pretstavljaju oštro odjelite jedinke 
ili individue, nego manje ili više nepravilne skupine (slika 5), koje 
su, istina, poradi posve nepotpunog dijeljenja ili pupanja (slika 6) 
razrasle u nepravilno formirane mase, te je teško, većinom posve 
nemoguće, odrediti neke granice pojedinih osnovnih jedinki (per¬ 
sona) ili utvrditi broj persona, iz kojih zajednica (korm ili kolo¬ 
nija) sastoji. Zato je izvrsni poznavalac spužava Oskar Schmidt, 
koji je obradio i jadranske spužve, nazvao spužve animalia imper- 

sonalia t. j. bezlične životinje. Ipak nam kao još ponajbolji znak 
personalne individualnosti služi obično lako vidljivi izvođni otvor 
(osculum; vidi sliku 5 i 6.). 

Neizrazitost u spoljnoj pojavi i znatna jednoličnost u organi¬ 
zaciji i građi spužava ima još jednu naročito za specijaliste nepri¬ 



jatnu posljedicu: teško, često 
upravo nemoguće razlikovanje 
vrsta. Ako se radi o spužvama 
manjega područja, kao što je n. 
pr. naše Jadransko More ili 
slatke vode, u kojima živi vrlo 
mali broj vrsta spužava, onda 
se još nekako mogu teškoće i 
svladati, ali sa čim većega po¬ 
dručja spužve određujemo, tim 
češće nalazimo sve moguće pre¬ 
lazile oblike, ne samo među bli¬ 
skim vrstama, nego i među srod¬ 
nim višim sistematskim katego¬ 
rijama (rodovima, porodicama i 
redovima). Američki specijalista 
spongiolog M. W. dehauben- 
f e 1 s, koji je nedavno pokušao 
uvesti neki red u još nesređeni 
naučni sistem spužava, izrazio 
se, dakako ne bez izvjesnog pre¬ 
tjeravanja, da bi se u krajnom 
slučaju mogle sve poznate vrste 
spužava, kojih ima mnogo sto¬ 
tina, svesti na tri prvo opisana 
pretstavnika triju glavnih tipo¬ 
va: Demospongia ili rožnja- 
č e s povećim rožanim skeletom, 

SI.6. Shaiidinnia arctica kao primjer spužve 
kremenjače ( Hyalospongia ) s nježnim kre- 
menim skeletnim iglicama i jasno izraže¬ 
nom individualnošću: zajednica sa dvije 
potpune persone, svaka sa svojim izmetnim 
otvorom opkoljenim iglicama. Iz prednje 
persone isječen je komadić tjelesne stijene 
pri rubu izmetnoga otvora, da se vidi spu- 
žvasta građa. Prirodna visina oko i5 cm. 

Po F, E. Schultze-u. 


na pr. obična spužva (slika 4), Hyalospongia ili kremenjače, nježne 
đubokomorske forme sa šestokrakim kremenim iglicama (slika 6.) 
! Calcispongia ili krečnjače s vapnenim iglicama (slike 2. i 3.). Još 
ponajbolje služe nam pri određivanju vrsta skeletne iglice, odnosno 
vlakanca. Moramo se upravo čuditi beskrajnoj raznolikosti većinom 
mikroskopski malih kremenih i vapnenih iglica. Kao drugdje tako 
se i tu pokazuje priroda: in minimis maxima! 

ODREĐIVANJE BRZINE ZVUKA 

Napisao Dušan Pejnović (Zagreb) 

(Sa 5 slika). 

Svagdašnje nam iskustvo kazuje, da je brzina zvuka u uzduku 
mnogo puta manja od brzine svjetlosti i da nije osobito velika. 
Grmljavinu čujemo redovno nakon sijevanja munje i to tim kasnije, 
čim je oblak oluje dalje od nas. Iz daljine opažamo dim lovčeve 
puške, prije nego što čujemo prasak. Slične su pojave opažali ljudi 
već u starom vijeku, pa nekoliko takvih primjera opisuje Lucr e- 
tius Car us u djelu »De rerum natura« (55. g. pr- Hr.) 

Pitanje, kolika je brzina zvuka u uzduku i o čem sve ona 
zavisi, potaknuto je tek u 17. stoljeću. God. 1624. je B a c o n V eru- 
lamski predložio, da se ta brzina izmjeri metodom puške ili topa. 
Kod ove je metode trebalo iz poznate daljine motriti topovsku 
pucnjavu i na pr. pomoću udaraca bila odrediti vrijeme od časa 
bljeska do časa, kad se pucanje čulo. Prije tri sta godina (1636) 
izveo je prva takva mjerenja učeni franjevac P. M. Mersenn e, 
koji je za brzinu zvuka u uzduku dobio vrijednost 450 m u sek. 
Nešto kasnije (1656) su članovi florentinske akademije Viviani 
i Bore 11 i mjerenjem dobili točniju vrijednost 350 m u sek. 

God. 1687. razvio je N e w t o n u svom velikom djelu »Matema¬ 
tički osnovi prirodne filozofije« formulu, iz koje je izlazilo, da je 
brzina zvuka u uzduku 280 m u sek. Kako se ova formula nije sla¬ 
gala sa iskustvom, trudio se bez uspjeha Newton, a poslije njega 
Euler i L a g r a n g e, da nađu razloge ovome neslaganju. Tek g. 
1816. riješio je ovo pitanje Laplace. 

Prva dosta točna mjerenja brzine zvuka u uzduku izveli su 
1738. godine članovi francuske akademije abbe L a c a i 11 e, Cas- 
sini de Thury i Maraldi. I oni su upotrebili artilerijsku me¬ 
todu. Konstatirali su, da brzina ne zavisi o jakosti zvuka ni o baro- 
metarskom tlaku, da je ista noću i danju kod suhoga kao i kod 
kišovitoga vremena. Opažali su velike smetnje od vjetra. Njihovi 
su pokusi izvedeni recipročno, t. j. na oba mjesta eksperimentiranja 
su se zvučni valovi naizmjence pošiljali i primali. Na utjecaj tem¬ 
perature se nisu obzirali. Iz njihovih mjerenja izlazila je za brzinu 
zvuka vrijednost 332 m u sek. kod 4 do 7°. 

Spomenut ćemo, da se još oko sredine 18. stoljeća držalo, da se 
kroz vodu, radi njezine nestlačljivosti, zvuk uopće ne može širiti. 
Abbe Nollet je u to vrijeme ispitivao slušanje u vodi, roneći u 
razne dubljine rijeke Seine. God. 1827. izmjerili su Collađon i 
Sturm brzinu zvuka u vodi Ženevskog Jezera (1435 m kod 8°). 

God. 1822., na prediog Lap 1 aee-a, ponovili su Arago, de 
Prony, Mathieu i dr. mjerenje brzine zvuka u uzduhu (pokusi 
ustanove »Bureau des Longitudes«). Eksperimentatori su postupali 
s mjerama opreznosti, raspolagali s boljim urama nego njihovi 
pređšasnici i konstatirali znatan utjecaj temperature na brzinu 
zvuka. U njihovu rezultatu 340.9 m kod 15.9° dopušta Arago po¬ 


grešku 1 m. Redukcijom na 0“ izveli su eksperimentatori vrijed¬ 
nost 330.6 m. 

U to vrijeme i kasnije ponavljali su takva mjerenja mnogi 
stručnjaci u raznim državama Evrope i Amerike. No bilo je već 
u ono vrijeme jasno, da svaki eksperimentator čini znatnu osobnu 
pogrešku, mjereći vrijeme između bljeska i Osjeta zvuka sekundnim 
njihalom ili kronometrofn. 

Francuski fizičar Regnault je prvi došao na sretnu misao, 
da za ovu svrhu upotrebi objektivnu metodu registriranja, kod 
koje je motrilac suvišan. On je spojio elektromagnetski prenos si¬ 
gnala (kakav ima kod Morseova telegrafa-pisara) s mehaničkim 
registriranjem na počađenom valjku, koji rotira. Na tom valjku 
Jbilježi jedna pisaljka momente polaska i dolaska zvučnoga vala, a 
druge 2 pisaljke sekunde i njezine dijelove. Hicem puške, koja je 
izvor zvuka, prekida se u jednom momentu struja elektromagneta 
s pisaljkom, dok se u momentu dolaska vala kontakt struje uspo¬ 
stavlja pritiskom elastične membrane. 

Od g. 1862—1866 izvodio je Regnault mnogobrojne pokuse o 
brzini zvuka u cijevima. Upotrebljavao je za tu svrhu kanalizaciju 
te sve vodovodne i plinske cijevi grada Pariza, pomoću kojih je 
određivao i brzinu zvuka u nekim plinovima (H, C0 2 , N„0, NH 3 ). Na¬ 
pokon je mjerio Regnault brzinu zvuka u slobodnom prostoru, 
na ravnjaku Satory blizu Versaillesa. Nakon mnogih korekcija 
dobio je on za brzinu zvuka kod 0° u slobodnom prostoru vrijednost 
330.7 m u sek. Mjerenja u dugim cijevima dala su rezultat 330.5 m. 

Aparatura registriranja, s kojom je prije 70 god. radio Reg¬ 
nault, bila je u ono vrijeme nova i ingeniozna, no rad s njom bio 
je ipak dosta težak. S napretkom nauke dolazile su nove i pouzda¬ 
nije aparature. Mjesto primitivnog mehaničkog registriranja na 
počađenom bubnju došlo je fotografsko registriranje na papiru. 
Mjesto jednostavnog Regnault ovog kronografa došli su savr¬ 
šeni kronografi i oscilografi. Sa savršenim aparatima mogu se u 
novije doba mjeriti kratka vremena sa točnosti od 1/10 000 sek. 

Historijska metoda topa ili eksploziva jest direktna metoda za 
određivanje brzine zvuka. Određuje se ovdje brzina progresivnog 
zvučnog vala kao kvocijent direktno mjerenih veličina, puta i 
vremena. 

Među dalje direktne metode za mjerenje brzine zvuka spada i 
metoda fotografiranja zvučnih valova, osnovana na Toepler o- 
vim i Dvorak ovim šlirama. 1 Toepler (1866) i zagrebački 
profesor D v o f a k (1880) su načinili optičke uređaje, pomoću kojih 
se mogu vidjeti i vrlo neznatne promjene gustoće (nehomogenosti) 
u prozirnom sredstvu (uzduhu, vodi, staklu). Drugi su fizičari 
uspjeli, da na osnovu ove metode, uz zgodnu momentanu rasvjetu, 

1 Upotrebljavamo ovdje kod nas poznatu njemačku riječ »Schliere«. Po- 
jav šlira opažamo uz zgodnu rasvjetu na prozorskom staklu i kod miješanja 
toploga i hladnoga zraka. 

fotografiraju zvučne valove, izvedene pucanjem, eksplozijom ili 
električnom iskrom. 

SI. 1. pokazuje nam snimku zvučnoga vala električne iskre, koji 
je u momentu snimanja rasvijetljen drugom iskrom. U si. 2 vidimo 
isti val 7/100 000 sek. kasnije. Pomoću ove kratke vremenske razlike 
i puta može se odrediti brzina zvuka na tom malenom putu. SI. 3 
pokazuje odbijanje valova na ravnoj stijeni.’ Fotografske metode, 
koje pokazuju širenje zvučnih valova, našle su primjenu u dana¬ 
šnjoj balistici. 



SI. 1,2,8. Snimke zvučnih valova, kojima je izvor električna iskra prekrita okruglom 
pločicom, koja se vidi u sredini slika. 

(/): kuglasti zvučni val; (2) isti val 0*0^007 sek. kasnije; .(5): refleksija toga vala na 
ravnoj stijeni (Snimke su načinili 1912 američki profesori A. L. Fo 1 ey i W.H. Souder). 

Za mjerenje brzine valova, koji nastaju praskom i eksplozijom, 2 3 
konstruirani su osjetljivi indikatori, koji registriraju vrlo neznatne 
promjene u tlaku uzduha. Jedna Wiechertova aparatura je 
tako osjetljiva, da pokazuje promjenu tlaka u zatvorenoj sobici, ako 
prstom pritisnemo na staklo prozora. 

Kraj spomenutih direktnih metoda, kod kojih se mjeri širenje 
progresivnog zvučnog vala, razvijale su se u fizici indirektne me¬ 
tode, koje rade sa stojnim valovima u cijevima i sviralama. Već g. 
1929. izveo je francuski fizičar D u 1 o n g prva istraživanja i mje- 


2 SI. 1, 2, 3 su uzete iz jednog američkog' srednjoškolskog udžbenika fizike. 

3 Početna brzina takvih, valova, radi osobito velike amplitude titranja 
jest mnogo puta veća od normalne brzine zvuka. Izmjerene su početne brzine 
u slobodnom prostoru 1000 m'sek., a u cijevima 12 000—14 000 m/sek. Sa sve 
većom daljinom te brzine naglo padaju. 

renja na tom principu. Među ovim metodama značajna je metoda 
s K uuđtovom cijevi (1865), poznata iz elemenata fizike. Pomoću 
takve cijevi može se odrediti i brzina zvuka u tekućini, pa je takva 
mjerenja za vodu izvodio i Dvorak (1875). 

Eksperimentalni rezultati i teoretski razlozi su pokazali, da na 
širenje zvuka u uzduhu utječu razni faktori. Znatan utjecaj imaju 
temperatura, tlak. sadržaj ugljične kiseline i. vodenih para, ampli¬ 
tuda vala, pa trenje, ako se mjeri brzina u cijevima. Malen utjecaj 
imaju oblik irekvencija zvučnoga vala, električno polje i razne 
zrake. Na rezultatima, koji izlaze mjerenjem treba uvijek izvesti 
redukcije i korekcije po formulama, koje vrijede za plinove. Danas 
se uzima za brzinu zvuka u suhom atmosferskom uzduhu, bez uglji¬ 
čne kiseline, kod 0° i tlaka 1 atmosfere vrijednost 331.5 m~u sek. 

I posljednjih su godina mnogi eksperimentaton mjerili brzinu 
zvuka u atmosferskom uzduhu. Neke rezultate (koji vrijede za 0® 
i normalni tlak) i imena eksperimentatora kazuje ova tablica: 


God. 1908 T h i e s e n . . . .'. 331.92 m/sek. 

1910 Mlodsojevski .331.5 

1912 Scheel i Heuse .331.4 

1918 Ladenburg i v. Angerer . 330.8 

1921 Griineisen i Merkel • . . 331.57 

1936 Kukkamaki .. . 330.60 i 0.12 


U posljednjem deceniju našli su fizičari posve nove optičko- 
akustičke metode mjerenja, koje rade s ultrazvučnim valovima. 
Bacit ćemo pogled na te metode. 

Poznato je, da naše uho osjeća područje zvučnih valova, ogra¬ 
ničeno donjom i gornjom granicom sluha. Kod zdrava i mlada čo¬ 
vjeka obuhvaća to područje valove od nekih 15 do 20 000 titraja u 
sek. Valove, kojima je frekvencija veća od 20 000 zovemo ultra¬ 
zvučnim valovima. 

Ima više načina, kako se mogu proizvesti ultrazvučni valovi 
s frekvencijama sve do nekoliko milijona. Za naučna istraživanja 
služi redovno Langevinova metoda (1918), koja radi s titra- 
jima kvarcovih pločica. 

Iz kvarcova kristala izrezana pločica titra u visokofrekventnom 
električnom polju, među oblozima kondenzatora, radi piezoelektri- 
citeta s frekvencijom toga polja. Ti se titraji prenose na okolno te¬ 
kuće ili plinovito sredstvo, i tako nastaju ultrazvučni valovi. Oso¬ 
bito jake titraje imamo u slučaju rezonancije t. j. kad je vlastita fre¬ 
kvencija pločice jednaka frekvenciji polja. Za uzdržavanje titraja 
služi danas cijevni generator (oscilator sa elektronskom cijevi). 

God. 1925. je američki fizičar C. W. P i e r c e konstruirao za 
mjerenje brzine zvuka vrlo precizan aparat, interferometar, osnovan 
na ovom principu. 

Zamislimo, da kvarcovoj pločici, koja titra, nasuprot paralelno 
stoji ravna pločica, koja vrši ulogu reflektora. Reflektirani ultra¬ 
zvučni valovi interferiraju sa primarnim valovima i izvode na osci- 
latoru reakciju, t. j. mijenjaju anodnu struju. Ta je reakcija naj- 



S1. 2 



SI. 3 

jača, ako je u neposrednoj blizini kvareove pločice faza primarnog 
vala suprotna fazi reflektiranog vala. Ako pomičemo reflektor 
prema kvarcu, reakcija se periodski mijenja. Svaka dva položaja 
reflektora, koji daju maksimalnu reakciju, udaljena su za cijeli 
broj poluđužina ultrazvučnog vala. Micanjem reflektora može se 
dakle mjeriti dužina ultrazvučnoga vala za tekućine i plinove. Na¬ 
pokon produkt ove valne dužine i frekvencije, koja se mjeri pozna¬ 
tim radiotelegrafskim aparatom (valomjerom), daje brzinu širenja 
ulrazvučnoga vala. 

Akustičltim interferometrom izvedena su najtočnija mjerenja 
za plinove i tekućine. C. W. Pierce je ovom metodom ispitivao 
zavisnost brzine zvučnih valova u uzduhu o frekvenciji, koju je 
on mijenjao od nekoliko hiljada do 1,500.000. Eksperimentator je 
našao, da se s rastućom frekvencijom 
brzina zvuka nekoliko puta periodski mi¬ 
jenja. Na pr. u području od 50 700 do 
205 000 titraj a u sek. mijenja se brzina 
zvuka za 80 cm, a kod viših frekvencija 
su te promjene manje. U slobodnom uzdu¬ 
hu iščezava utjecaj frekvencije na brzinu. 




SI. 4. Pruge optičkoga ogiba na ul¬ 
trazvučnim valovima u tekućini, sa 
frekvencijom 1 8J0 000 (snimka prof. 
Bergmanna, Breslau 1934). 


SI. 5. Ultrazvučni valovi u tekućini 
(sa frekvencijom 1 430 000) snimljeni 
pomoću Dvora kove metode 
šlira (P-ć 1934). 


God. 1932. su P. Debye i F. W. Sears (Cambriđge, USA) 
našli vrlo lijepu i jednostavnu optičku metodu za mjerenje brzine 
ultrazvučnih valova. Oni su opazili, da se tekućina, u kojoj postoje 
takvi valovi, vlada kao optička mrežica s konstantom jednakom 
dužini vala. Pa kaošto optička mrežica u poznatom eksperimental¬ 
nom uređaju daje pruge ogiba, daje takve pruge i tekućina sa 
ultrazvučnim valovima. Mjerenjem tih pruga, na osnovu poznate 
formule za optičku mrežicu, određuje se dužina ultrazvučnog vala. 

SI. 4, koju ovdje donosimo, pokazuje jednu Bergmannovu 
snimku ogiba monohromatslce svjetlosti na ultrazvučnim valovima 
u tekućini s frekvencijom 1800 000 titraja u sek. U glasovitom Ra- 
m a n o v u fizikalnom institutu (Calcutta) izmjerene su ovom me¬ 
todom brzine zvuka za 76 tekućina. R. Bar (Ziirich) mjerio je br¬ 
zinu zvuka u teškoj vodi, i upotrebio samo 1 cm 3 skupe ove teku¬ 
ćine. 

Njemački fizičari Bach e^m i Hiedemann su našli g. 1934 
metodu, s pomoću koje se mogu ultrazvučni valovi u tekućini ne¬ 


posredno motriti. Kod te se metode optičkim uređajem projiciraju 
(ili fotografski snimaju) šlire, koje postoje u tekućini s ultrazvuč¬ 
nim valovima. Čvorna i trbušna mjesta u takvoj tekućini daju u 
projekciji niz svijetlih i tamnih pruga. Ako se radi sa stojnim va¬ 
lovima daljina susjednih tamnih pruga odgovara polovici dužine 
vala. 

SI. 5 pokazuje snimku, koju sam načinio, izvodeći jedan takav 
pokus (na koncu 1934 g.) 4 . Kod toga sam se služio spomenutom 
Dvorakovom metodom šlira, koja daje veće vidno polje, što 
u mnogim slučajevima dobro dolazi, i zahtijeva jednostavniju optiku. 
Kao svijetli izvor uzeta je ovdje 0.8 mm široka okrugla rupica, na 
koju je pomoću 2 leće, koncentrirana svjetlost lučne lampe. U da¬ 
ljini 40 cm od rupice bila je postavljena pravokutna, posudica (ki- 
veta) s kvarcom i tekućinom, a oko 150 cm dalje fotografska ploča. 
Kao tekućina upotrebljeno je vazelinsko ulje, u kojem su pobu¬ 
đeni stojni valovi s frekvencijom i430 000 titraja u sek. Mjerilo 
(0—5—10) na lijevom rubu si. 5 je načinjeno prema jednoj projek¬ 
ciji (sjeni) milimetarskog mjerila, koje je bilo postavljeno u oko¬ 
lini središta kivete. To mjerilo daje za dužinu ultrazvučnog 
vala 0.102 cm; za brzinu zvuka u vazelinskom ulju, kod 18°, izlazi 
vrijednost 0.102 X 1430 000 = 146 000 cm u sek (1460 m). 

U kratkim potezima prikazano je u ovom članku jedno po¬ 
dručje fizikalnog rada kroz posljednjih 300 godina. 


KAKO PRISTUPAMO DUŠEVNOM ŽIVOTU PČELA? 

Napisao Dr. Siineuu Grozd anić (Srem. Karlovci) 

Jedne letnje noći upalio sam električnu sijalicu (žarulju) u sobi 
blizu pčelinjaka. Na košnici, koja je bila osvetljena svetlošću sija¬ 
lice, nalazilo se oko leta nekoliko pčela radilica. Ispočetka su pčele 
pokazivale neznatnu živahnost, ali su doskora postale vrlo živahne, 
jer ih je svetlost sve više mamila k sebi. Jedna od njih odvojila se 
od ostalih i odjedamput izgubila iz vida. Poletela je kroz polu- 
mračan prostor (u bašti) prema sijalici. Cuo sam njeno zujanje na 
mahove. To je značilo, da ona poleti, pa padne na zemlju i t. d. 
(Kad se tako približila vratima sohe, koja su stajala otvorena, po¬ 
letela je kroz osvetljen sobni prostor u pravcu prema sijalici. 

Ovako rade i mnogi drugi insekti po noći, kad im se nađe u 
blizini kakav izvor svetlosti. Da je u ovome slučaju bila obična 
sveća sa plamenom umesto sijalice, pčela bi sigurno opalila na njoj 
svoja providna krila. No ovako ona je samo kružila okolo sijalice, 
napravivši za kratko vreme nekih dvadesetak krugova, skoro pot¬ 
puno jednakih. Najposle se zaustavila na tanjiru iznad sijalice, kao 
da je htela da se odmori. Za to vreme odlučio sam da napravim 

4 Ovakva, s pomoću Dvo rakove metode šlira načinjena snimka, objelo¬ 
danjuje se prvi put u našem listu. 

jedan eksperimenat s njome. Čim je 011 a, naime, počela ponovo 
obletati oko sijalice, ja sam u susjednoj sobi upalio drugu, a ovu 
ugasio. Na tu novost pčela je odmah reagovala: bez oklevanja od¬ 
letela je li onoj drugoj, upaljenoj, sijalici i oko nje nastavila 
kruženje. 

Odmah moram reći, da ovo nije moguće učiniti sa svakom pče¬ 
lom. Po danu, kad pčela ima priliku da se orijentiše u prostoru 
prema velikom broju predmeta, to nije lako izvesti. Tamo je po¬ 
trebno pčelu na neki predmet najpre d r es i r a t i, 1 pa tek onda 
s njome izvoditi ovakve i slične eksperimente. Po noći, kad se pčela 
»zarobi« nekim izvorom svetlosti, to je moguće učiniti, jer pčela 
nema prilike da se povodi za drugim predmetima osim za onim, 
koji joj mi eksperimentalno podmetnemo. 

Ovom prilikom moram reći i nekoliko reći o jednoj divljoj 
pčeli ( Osmia ). Kad sam jednoga dana šetao po bašti, ona je izne¬ 
nada doletela do mene i počela da me prati, kao da me već dobro 
poznaje. Tako je duže vremena obletala oko moje glave i nije joj 
ništa smetalo, što sam se ja stalno šetao. Šta više, ona bi me pratila 
i onda, kad bih malo potrčao. Na koji način sam ovde pčelu vezao 
uza se, nije teško pogoditi. Na šeširu sam držao kitu ljubičica (Viola 
odorata), a pčela je slučajno na nju naletela i počela da posećuje 
pojedine cvetove. Moje kretanje nije je mnogo bunilo, jer se ona 
čvrsto vezala za cvetove ljubičice. Postala je »zarobljena« neko vreme. 

Ovakvu ili sličnu »zarobljenost« možemo videti po danu i kod 
domaće pčele. Jednom prilikom naselio sam pčelama svoju malu 
košnicu staklenku i istu namestio u sobu radi proučavanja du¬ 
ševnog života pčela. U mojem otsustvu pčele su slučajno progrizle 
til, koji sam bio razapeo preko leta, da »prečim njihovo izletanje. 

Cim je otvor na tilu bio toliki, da su se kroz njega mogle provla¬ 
čiti pčele, odmah je nastupilo provlačenje. Svaka pčela, koja se pro¬ 
vukla, odletela bi prema prozoru i tu ostala. Kad sam se vratio u 
sobu, našao sam na prozoru više od dvadeset odbeglih pčela. Sve su 
one ovde bile zarobljene. Ni jedna nije bila sposobna da se vrati u 
košnicu. Morao sam da ih pohvatam i natrag vratim, jer bi inače 
na prozoru ugiuule. 

Ova »zarobljenost« pčela bila je uslovljcna jednostranim osve- 
tljenjem. Prostor u sobi, gde je stajala košnica, nije bio osvetljen ( 

toliko, koliko onaj blizu prozora. Na samom prozoru bilo je naj¬ 
više svetlosti. Otuda je svaka izletela pčela, privučena svetlošću 
(pozitivni fototaksis) odletela k prozoru i tu ostala. 

Ima još jedan interesantan slučaj pčelinjeg robovanja. Po danu * 

vidimo, kako pčele sabiračiee odleću iz košnice u polje (slobodan 
prostor) i kako se posle nekoga vremena opet vraćaju (zajedno sa 
hranom). Kako je u košnici mračno, a na polju svetio, to one pri 
odlasku u polje zamenjuju tamniji prostor svetlijim. Mi kažemo 


1 Upor. moju studiju: »Ponašanje radilica domaće pčele (Apis mellifica L,) 
prema izvorima hrane. 1931. Sr. Karlovci. 


da se one u tome slučaju ponašaju pozitivno odnosno negativno 
fototaktično, već prema tome, da li odlaze u polje ili se vraćaju 
kući. Njihovo ostavljanje košnice i odletanje u slobodan prostor 
značilo bi neke vrste oslobađanje, jer svaka odletela pčela u slo¬ 
bodnom prostoru po danu može da (u svojoj čulnoj orijentaciji) pro- 
meni više objekata, leteći od jednoga do drugoga. Naprotiv, njihovo 
vraćanje u košnicu (prilaženje li jednoj tačci) značilo bi neku vrstu 
zarobljavanja, jer pčela, koja je vezana za svoj stan, pokazuje iz- 
vesnu vezanost za mesto, kao i pčela, koju je zarobio neki drugi 
objekt (sijalica, prozor i t. đ.). 

Mi možemo i. kod pčela u polju (sabiračiee) videti neku vrstu 
momentanog zarobljavanja. Uzmimo, da je jedna pčela sabiračica 
pronašla u polju bogat izvor hrane. Ona će već pri prvoj poseti 
tome izvoru ostati na njemu duže vremena. I ne samo to. Ona će se 
i pri ponovnom odlasku u polje svratiti li tome izvoru i tako se na 
njega dresirati. Drukčije rečeno, ona će se prema tome izvoru 
hrane ponašati slično kao i prema košnici. 

Tu imamo neku vrstu tkanja između dve tačke. Jednu tačliu 
pietstavlja košnica, a drugu izvor hrane. Pčele sabiračiee između 
te dve tačke tako reći tkaju. 

Pokušajmo ovo tkanje (saobraćanje) pronaći kod kućne muhe. 
Muhe se obično zadržavaju po zidovima, ne pridržavajući se na 
njima nekih određenih mesta. Jedino u jesen, kad vazduh zahladi, 
vidimo, kako se muhe kupe na toplim mestima na zidu (blizu šted¬ 
njaka i t. d.). Ako na stolu držimo kakvo jelo, na koje muhe rado 
sleću, videt ćemo, kalio pojedina muha sleti na jelo, uzme, što joj 
treba, i onda odleti. Ne odleti na staro mesto, već na ma koje drugo 
mesto. Ona može da se opet vrati li jelu, ali pri odlasku od jela ne 
vraća se na neko stalno mesto boravka. Kod nje nema, dakle, onoga 
preciznoga tkanja između dve tačke, koje vidimo kod domaće pčele 
i drugih društvenih insekata. 

Pčele radilice, koje su u ređanju svojih »zanata« najposle prešle 
na poljsku službu, imaju običaj da lete u polju od cveta do cveta, 
jer ni jedan cvet sam za sebe ne pretstavlja bogat izvor hrane. Tako 
one sa raznih tačaka skupljaju hranu. Bogati izvor hrane kao da 
se razđelio i rasuo na više mesta. Karakteristično je pri tome, da 
pojedinačna sabiračica na jednoj i istoj ekskurziji obleće obično 
samo cvetove jedne biljne vrste. Ma da se pred njom nalaze cvetovi 
i drugih vrsta biljaka, ipak ona »robuje« samo onima, na koje se 
naučila. To je ona poznata pčelinja stalnost prema oveću. 

Ali ta stalnost prema cveću nije uveli jasno izražena. Ponekad 
se pčele sabiračiee samo kratko vreme pridržavaju iste biljne vrste, 
pa onda pređu na drugu ili čak i treću biljnu vrstu, od kojih ih 
svaka za momenat »zarobi« na svoj način. To je slučaj na slaboj 
pčelinjoj paši, t. j. kad pčele na mešovitom biljnom staništu pose- 
ćuju biljke, siromašne nektarom. I tad vidimo, kako pojedine sabi- 
račice prelaze sa jedne vrste cvetova na drugu i na taj način uki¬ 
daju svoje više ili manje. »zarobljeno« ponašanje. 

Vrlo je interesantno i ponašanje pčela straža riđ a. Jedna 
stražarica, kad napadne neprijatelje pred košnicom, biva od ne¬ 
prijatelja »zarobljena«, a što je pri tome najvažnije, to njeno »za¬ 
robljeno« ponašanje ima biološkog smisla. Ona se, naime, žrtvuje za 
svoje društvo odbijajući neprijatelja. Ako još pri tome uspe da za¬ 
hode žaoku u telo neprijatelja, onda kažemo, da je ona postigla 
svoj biološki cilj. Posle toga ona se obično više ne vraća kući, već 
umire mirno na bojnom polju... 

Ali na pčelinjaku nalazimo i takvih stražarica, koje napadaju 
neprijatelja, ali ne puštaju žaoku u njega, već ga samo plaše. Takve 
se stražarice »zarobljavaju« na mahove. U momentu, kad nam jedna 
takva stražarica zuji oko ušiju, ona je »zarobljena«, jer je za to 
vreme zanemarila, tako reći, sve druge objekte u svome »zatvorenom 
krugu ponašanja«. I tek, kad se uklonimo, ona se oslobađa »ropstva«, 
te po poznatim objektima odlede natrag u košnicu. Ali posle izve- 
snog vremena ova njezina ofenziva može da se ponovi. Pa ako se ’ 

ona ponovi nekoliko puta, onda se može desiti ovo. Stražarica nas 
zapamti kao i svaki drugi objekat, koji je ranije upoznala u 
okolini (prilikom orijentacije), te se u buduće prema nama ne po¬ 
naša više onako ofenzivno (neprijateljski), nego sasvim obično, kao 
i prema drugim objektima, koji joj stoje na putu u njezinom »za¬ 
tvorenom krugu ponašanja«. Na ovaj način pčele upoznaju svoga 
pčelara i ne napadaju ga kao druge osobe, koje se iznenada pojave 
na pčelinjaku. 

Iz ovoga ponašanja stražarica možemo izvući jedan važan za¬ 
ključak. Kao što stražarica napokon nauči (zapamti) odnosno upo¬ 
zna objekat, koji joj je u početku izazvao čitavu senzaciju, tako ona 
jedno za drugim upoznaje i druge objekte: a, b, c, d, e, f, g, i t. d. 

Tako radi svaka pčela izletnica. U svojim izletima u polje ona 
reda čitav niz objekata jedno za drugim, a isto tako i kad se vraća 
natrag u košnicu. Samo u poslednjem slučaju ona reda objekte u 
obrnutom redu: g, f, e, d, c, b, a... »Zarobljena« pčela (na sijalici, 
prozoru i t. d.) ne može da ni po jednom ovom redu doživljuje razli¬ 
čite objekte. Ona ostaje samo pri jednom i istom objektu (u glav¬ 
nom). Prema tome moramo razlikovati: a) ponašanje pčele u po¬ 
znatom prostoru (»zatvoreni krug«), u kome ona dolazi po nekome 
redu u čulnu vezu sa poznatim objektima; b) »zarobljeno« ponašanje 
pčele, t. j. kad se ona veže za neki objekat i ne može da se od njega I 

oslobodi nikako ili bar neko vreme. Ovome možemo još dodati c) jj 

ponašanje pčele za vreme orijentacije, t. j. prvog upoznavanja pred¬ 
meta u slobodnom prostoru. U 

Mi možemo tačku a) uporediti donekle sa ljudskim procesom * 

mišljenja. I čovek kad misli, niže po izvesnom redu slike sećanja. 

Na te slike sećanja on može da odgovara karakterističnim pokre¬ 
tima lica i drugih đelova tela (fiziognomika). Pčela u svome »za¬ 
tvorenom krugu ponašanja« radi to isto. Ona niže »slike sećanja« 

(engrami) i ujedno dolazi u čulnu vezu sa spoljašnjim predmetima, 
koji odgovaraju tim »slikama sećanja«. Pčelinje »mišljenje« se raz¬ 
vlači po predmetima, koje ona »misli«. Ko prati pčelu, kad se ona 


Kako pristupamo duševnom životu pčela? 

ponaša u »zatvorenom krugu« t. j. kad leti u slobodnom prostoru od 
jednog do drugog poznatog objekta, taj direktno vidi, šta ona 
»mi sli«. Nije, dakle, teško znati, š t a p č e 1 a »misli«. Pred¬ 
mete, koje pčela »misli« u svome »zatvorenom krugu ponašanja«, 
ona je već ranije doživela i sad ih se »seća«. Ali ona ih sada i do- 
živijuje ponovo. Ona zapamćene predmete sada, tako reći, čulno 
pipa. Ponaša se kao čovek, koji bi za vreme nizanja slika sećanja 
trčao od predmeta do predmeta i sa svakim ponovo došao u čulnu 
vezu. Malo dete kad uči govoriti (ono inače ima dosta znanja i pre 
govorenja!) slično se ponaša. Ono, recimo, nauči da raspoznaje u 
sobi: sto, klupu, stolicu i t. d. Ako ga zapitamo, šta ima u sobi, 
ono nam ne će odgovarati napamet (i bez dalje reakcije), nego će 
potrčati li stolu i reći (uz pokazivanje rukom) sto; zatim će otići 
klupi i reći klupa i t. d. Njegovo mišljenje je tesno vezano sa po¬ 
novnim čulnim doživljavanjem. 

Pčela i ne može drukčije da »misli«. U ostalom, mi i neznamo, 
da li ona može da »misli« bez sudelovanja čulnih funkcija. Mi samo 
znamo, da ona u svome »javnom mišljenju« pokazuje na karakteri¬ 
stičan način objekte, koje »misli«. Njoj je to u ostalom i vrlo lako, 
jer ima krila. Da smo i mi lirilati, sigurno bi drukčije znali misliti. 
U svome »zatvorenom krugu ponašanja« (slobodni prostor, u kome 
je pčela dobro orijentisana), pčela leti lako i brzo od objekta do 
objekta i retko se kada zabuni (u koliko se objekti ne porazmeste). 

Šta bi bilo, kad bi liogod uhvatio pčelu, koja ovako leteći 
»misli«? Da li bi ona i uhvaćena produžila da misli objekte, koji bi 
joj inače dolazili po redu? Ovo pitanje iziskuje još svoj precizan 
odgovor, ali ipak možemo već sada dati neki odgovor. Viđeli smo, 
ha ime, kako pčela stražarica, kad se u svome »zatvorenom krugu 
ponašanja« (dobro poznati prostor) susretne sa nekim novim objek¬ 
tom, iziđe iz toga svoga »kruga«, pa se »zarobi« za duže ili kraće 
vreme tim objektom. Ona je prosto uhvaćena. U tome »ropstvu« ona 
i dalje čuva »engrame« (»slike sećanja«) onih objekata, koje bi 
inače »javno mislila«, kad bi se nalazila slobodna u »zatvorenom 
krugu ponašanja«. Moj kolega Garzičić (Zoološki zavod univer¬ 
ziteta u Beogradu) je konstatovao, da pčela u ropstvu (stvarno izo- 
Lovana pčela) može da čuva »engrame« čulno đoživelih objekata 
punih 14 dana, i to onda, kad je samo jedan jedini put doživela 
dotične objekte. A iz onoga, što sam malo pre izložio o ponašanju 
stražarica, znamo, da se pčele stražarice mogu osloboditi »ropstva« 
i ponovo vratiti u svoj »zatvoreni krug ponašanja«. Vrativši se u 
taj »krug« one opet imaju sposobnost da »misle« ono, što nisu mogle 
»misliti« u ropstvu, ili što su možda, »mislile« na neki drugi način. 
Taj nas odgovor, doduše, još ne zadovoljava, ali nam kazuje, 
da pčele dobro pamte objekte i da ih se mogu »sećati« i posle 
duže vremena. 

Bacimo li još jedan pogled na pčelinji »zatvoreni krug pona¬ 
šanja« t. j. na slobodni prostor, koji pčela dobro poznaje, videt 
ćemo, da on kao takav ima i svoj određeni biološki značaj. Taj se 

ogleda u tome, što pčela u »zatvorenom krugu ponašanja« izbegava 
»sabranost mišljenja«, t. j. veliku vezanost za jedan objekat. 
Pčelinji život se ne bi mogao održati, kad bi njeno »zarobljeno« po¬ 
našanje dobilo prevagu nad njezinim »slobodnim« ponašanjem, koje 
se ostvaruje u »zatvorenom krugu«. »Engrami« i »leteće mišljenje« 
imaju vrlo važnu ulogu u životu pčelinjeg društva. Blagodareći 
njima, pčelinje društvo je sposobno da upozna, ne samo veću oko¬ 
linu, nego i veći broj pojedinačnih objekata u njoj. Blagodareći 
njima, ono je sposobno, da se prema poznatim objektima ponaša što 
slobodnije. Celokupno »saznanje« jedne pčelinje zajednice ne srne 
se potcenjivati. Pčele, osim svoje individualne »duše« imaju i svoju 
društvenu »dušu«... 


P A B I R C I 


Crnobor (Pinus uigra) — na kro¬ 
vu crkve. Usred Nerežišća na otoku 
Bracu nalazi se jedna stara crkvica, 



Crnobor (Pinus nigra) —- na krovu crkve u 
Nerežišću na otoku Braču. Snimio J. Perišio 

koja je pokrivena »pločama«. Ova 
crkvica postala je čuvena ne zbog 
svoje starosti, freski ili ornamenata, 
nego zbog crnobora, koji je izrastao 


na krovu ove crkvice. Izrastao je u 
dva izdanka visoka oko 3 metra, ka¬ 
ko se vidi na priloženoj slici. 

Žile ovoga crnobora »klizeći« po 
»pločama« (kojima je pokriven krov 
crkvice) stigle su do zida, u kojemu 
su se učvrstile. 

Bor lijepo napreduje — baš kao 
da se nalazi na podesnu tlu. 

Svaki stranac, koji dođe u Nere- 
žišće, ne propusti da posjeti ovu 
atrakciju i cta je snimi za uspomenu. 

Htjeli su posjeći ovo stabio, da 
ne bi krov rušilo, ali intervencijom 
jednoga prijatelja prirode i ove »zna¬ 
menitosti«, ovaj proslavljeni crnobor 
ponosno se koči na krovu stare cr¬ 
kvice usred Nerežišća. 

Josip Perišić, prof. 

Otok Brusnik. Donosimo sliku oto¬ 
ka (školja) Brusnika, o kojem je bilo 
nedavno mnogo govora u dnevnoj 
štampi u vezi sa eksploatacijom đia- 
baza na ovom otoku, a u povodu 
predstavke Hrv. prirodosl. društva, 
na državne vlasti, da se Brusnik za¬ 
štiti od razaranja kao objekt rijetke 
prirodne znamenitosti. 

Već ime diabaz upućuje nas na to, 
da je Brusnik vulkanskoga porijekla. 
Otok Brusnik leži u centralnom di¬ 
jelu Jadrana, udaljen od otoka Bi- 

•ševa na zapad oko 17 km, pokraj 
otočnoga skupa Sv. Andrija (najveći 
otočić Svetac), od kojega je udaljen 

oko 4 km. 

Površina otoka iznosi 96.000 m 3 , 
dakle svega deseti dio jednoga km 3 . 
Otok je dug 320 m, a širok 300 m. 
'Sastoji od dva dijela, jer se po sre¬ 
dini otoka stvorila puklina ili pro¬ 
cijep, koji je razdijelio Brusnik u 
•dvije pole. U tom prosjeku su ko- 
rniški i viški ribari iskopali bunare, 
'koji komuniciraju s morem, a u ko- 


Vegetacija je dakako slaba, jer 
na otoku rastu samo divlje smokve 
i kapar, pa razne kalofitne biljke, 
kojima ne škodi t. zv. posoliea 
ili slana. 

Ali Brusnik nema samo svoje ve¬ 
liko lokalno i privredno značenje. 
Otok Brusnik na glasu je veo neko¬ 
liko decenija ne samo n domaćoj, ne¬ 
go i u stranoj prirodoslovnoj litera¬ 
turi, pa je postigao i izvjesnu zna¬ 
menitost. 



Otok Brusnik 


jima drže ulovljenu ribu i rakove, 
koje kasnije prodaju. 

Velika je prednost Brusnika u to¬ 
me, štO' kao otok na otvorenoj mor¬ 
skoj pučini ima nekoliko manjih 
uvala, koje su zgodna skloništa za 
ribare i njihove brodice. Iz dana u 
•dan pristaje na Brusnik oko 70 ri¬ 
barskih lađa sa posadom od oko 350 
ljudi, koji ribolovom izdržavaju svoje 
porođiee iz Visa i Komiže. U tome 
je lokalna i privredna važnost otoka 
Brusnika. 

Prosječna visina Brusnika nad 
morem iznosi 10 do 12 m, a ima je¬ 
dan vrh zvan C n f, visok oko 30 m. 


U zoološkoj literaturi spominje se 
Brusnik naročito kao jedini lokalitet, 
na kojem živi jedan orni gušter Za- 
čeda melisellensis melisellensis, ko¬ 
jega je otkrio i prvi opisao B r a u n 
još godine 1877 u »Radovima zoolo- 
škorzootomskoga zavoda« u Wiirz- 
burgu. Ovaj je gušter 16 do 18 cm 
dugačak, ozgo i odozdo posve eru, a 
samo su spoijašnji ventralni (trbušni) 
štitovi divno lazurno modri. Čini se, 
da je boja guštera prilagođena tamno 
modrosivoj boji diabaza, od kojega 
je Brusnik sagrađen. Ime meliselen~ 
sis dobio je crni gušter po Brusniku, 
koji se italijanski zove Melisello. 

Neki ga smatraju melanotičnom odli¬ 
kom vrste Lacerta sevpa, čije je geo¬ 
grafsko rasprostranstvo po ostrvima 
Dalmacije jedan od važnih priloga 
za rješavanje problema postanja 
(morfogenije) Jadranske Kotline. 

Ne stoji što su pisale neke novine, 
da ova vrsta crnoga guštera ne živi 
samo na ovom otoku, već i na ne¬ 
kim drugim položajima u neposred¬ 
noj blizini Visa. Tako na otocima 
Jabuci, Kamiku, Barjacima i na 
brdu Sv. Nikola kod mjesta Komiže 
na Visu. Istina je, da i na tim sta¬ 
ništima dolaze crni gušteri, ali to 
su posve drugi oblici: na Jabuci 
(Pomo) Lacerta melisellensis pomo- 
ensis AVettstein, na Kamiku kod 
Sv. Andrije Lacerta melisellensis 
galvagnii W e r n e r, na Barjacima 
Lacerta melisellensis kammereri 
W ettstein i na V isu Lacerta me¬ 
lisellensis lissana W e r n e r koja još 
dolazi na Lastovu i Sv. Andriji. 

U mineraloško-petrografskoj lite¬ 
raturi znači Brusnik jedan od rijet¬ 
kih lokaliteta u Dalmaciji, jer je 
vulkanskoga porijekla, sagrađen od 
eruptivnoga kamena dlabaza, o ko¬ 
jemu je napisana čitava jedna hrpa 
rasprava. 

Baš ovaj diabaz učinio je, da je 
otok Brusnik u novije doba ugrožen, 
jer se ondje ovaj eruptivni kamen 
lomi i u velikim količinama izvozi. 

Badi se naime o tome, da je opći¬ 
na u Komiži 1926. godine sklopila 
ugovor sa industrijskim društvom 
»Imar« za eksploataciju kamena i 
mramora u Hvaru na 50 godina, na 
osnovu kojega ima spomenuto dru¬ 
štvo pravo eksploatacije na čitavom 
Području općine Komiža, pa prema 
tomu i na Brusniku, koji je najvećim 
dijelom njezina svojina (vlasnost). 

Nema sumnje, da je diabaz odli¬ 
čan građevni materijal za ceste, ali 
uvažajući, da ima na susjednom 
ostrvu Visu sličnog eruptivnog ka¬ 


mena (augitai porfirit), koji također 
sastoji poglavito od plagioklasa i 
koji se tamo iskorišćuje, Hrv. Priro¬ 
doslovno Društvo u Zagrebu, koje 
ima u vidu također čuvanje prirode 
i prirodnih znamenitosti naše domo¬ 
vine, a stalno vodi brigu o svim 
prirodnim spomenicima, koji su bilo 
kojim načinom ugroženi, a dadu se 
još spasiti, pokrenulo je akciju, koja 
ide za tim, da se prekine eksploata¬ 
cija diabaza na Brusniku. Brusnik 
je već dosadašnjim vađenjem erup- 
tiva iznakažen na svojoj cjelo¬ 
kupnoj površini, s koje je dosada od¬ 
lomi jeno i izvezeno preko 100 vagona 
diabaza. 

Pošto je najviša tačka Brusnika 
samo 12 m, a samo ostrvo neznatne 
površine od jedva 0.5 km opsega, po¬ 
stoji opravdana bojazan, da bi se da¬ 
ljim odnošenjem kamena mogla oz¬ 
biljno ugroziti eksistencija Brusnika, 
a s tim bi nestalo i zakloništa viških 
ribara i naučne atrakcije, s koje je 
ovo ostrvo poznato u domaćem i me¬ 
đunarodnom naučnom svijetu. Kod 
razaranja u dosadašnjem velikom 
stilu postao bi od toga ostrva obični 
greben, koji bi i za navigaciju mo¬ 
gao značiti neočekivanu i neželjenu 
opasnost. 

Usput napominjemo, da su se pro¬ 
šloga ljeta i neki njemački učenjaci 
u svojoj naučnoj štampi odlučno za¬ 
uzeli za sudbinu otoka Brusnika, isti¬ 
čući njegovu veliku važnost kao pri¬ 
rodnoga objekta za znanstvena istra¬ 
živanja, naročito u geološkom i pe- 
crografskom pogledu, jer je njegova 
konfiguracija vanređno zgodna za 
tumačenje postanka Jadranske Ko¬ 
tline. 

One, koji se za Brusnik više za¬ 
nimaju, upozoravamo na važan pri¬ 
nos poznavanju njegovih prirodnih 
odnosa od A. G-inzberge r-a u 
»Denkschriften« (Spomenicima) Aka¬ 
demije znanosti u Beču (1916, sv. 92, 

•str. 261—404), gdje je navedena i 
najglavnija literatura o tom ostrvu, 
pa na raspravu »Eruptivno kamenje 
u Dalmaciji od prof. M. Kišpatića u 
»Radu« Jugoslavenske akademije zna¬ 
nosti i umjetnosti u Zagrebu (1892, 
kuj. 91.). M. H. 

Biljke i rudna nalazišta. Poznato 
je, da mnoge biljke rastu naročito 
na tlu stanovitog hemijskog sastava, 
koje je uvjetovano pojavom stano¬ 
vitih minerala u tlu, no manje je 
poznato, da ima i tako specifičnih bi¬ 
ljaka, koje ukazuju na stanovite mi¬ 
nerale u tlu. Praktični rudari odavna 
su poznavali neke biljke, po kojima 
bi se mogle nalaziti rudne žile u 
tlu. Navodno ima čak biljaka, po 
kojima se može raspoznati, da li u 
tlu ima čak i zlata. Profesor geolo¬ 
gije Paul Dom u jednom svom 
članku priopćenom u njemačkom ča¬ 
sopisu »Der Biologe« priopćuje nam 
o tim biljkama ovo: 

Vrlo je dobro poznata jedna vrsta 
ljubica „ Viola calaminaria Lej“, ko¬ 
ja raste u područjima cinkovih ru¬ 
da ča, tako u Tarnovicama u Gornjoj 
Šleskoj, u Altenbergu kod Aachena, 
u Belgiji i drugdje. Isto tako je i 
žuta ljubica „Viola lutea Sm.“ spe¬ 
cifična. za cinkove rudače, pa naro¬ 
čito i biljka „ Thlaspi calaminare Lej. 
et Court.“, koju rudari u Šleskoj po¬ 
znaju pod imenom »Erzblume«. U pe¬ 
pelu ovo biljke nađeno je 21,30% ZnO. 

U Južnom Tirolu i Koruškoj (kod 
Raibla) poznata je kao tipična cin¬ 
kova biljka srodna, vrsta „Thlaspi co- 
paefolium Koch“. U Braziliji su po¬ 
znate neke biljke ( Matricaria ameri- 
cana L. i Senecio brasiliensis Less). 
koje služe za traženje ove rude. 

Kao specifična biljka u području 
olovnih nalazišta u Sjev. Americi 
(Missouri) spominje se grm Amorpfia 
canescens Nutt, koji se kod nas u 
parkovima uzgaja. 


Na nalazištima kositra u Bra¬ 
ziliji spominje se kao glasnik jedna 
vrsta bjelolista ( Gnapftalium suaveo- 
lens Mart.), a osim toga i neka trop¬ 
ska biljka pod imenom „dualea tt . 

.U Braziliji se uzimlju kao glasnici 
nalazišta zlatnoga pijeska po F. 
Freiseu ove biljke: Cecropia laeti- 
virens Huf., C. palmata IVilld., C. 
Igratiloba, Alpinia speciosa Sedam., 
Tgpfi.a domignensis Kunifi i Tppfia 
latifolia L. Kao glasnik srebrenih 
ruđača poznata je iz Sjev. Amerike 
(Montana) samo Eriogorum ovalifolium. 

Kod traženja bakra u Sjev. Au¬ 
straliji i Queenslandu služi s uspje¬ 
hom biljka Polscavpaea spirostsJ.es 
F. M. Muell, koja sadržava bakra u 
pepelu. 

Za traženje živinih rudača na¬ 
vodno je karakteristična mala bilj- 
čica „Alsine setacea'‘, koja dolazi u 
području živinih rudača u Idriji, no 
PO mišljenju Dornovom nije njeno 
specifično svojstvo sigurno. 

U Španiji je poznata vrsta slaka 
„Convolvulus altfiaeoides", koja služi 
za traženje nalazišta fosforita. 

Svi su ovi podaci sabrani ponaj¬ 
više po iskustvima rudara, a tačnija 
ispitivanja botaničara mogla bi vje¬ 
rojatno naći više takvih specifičnih 
biljaka, koje bi mogle poslužiti ruda¬ 
rima kao vjesnici stanovitih ruda. 
Naročito bi u tom smislu valjalo ispi¬ 
tivati carstvo nižih biljaka, talofita, 
među kojima bi se prije našlo speci¬ 
jaliziranih tipova na stanovite mi¬ 
nerale. 

Umiranje kitova u hrpama. Po¬ 
znata je stvar, da se neke brze mor¬ 
ske životinje na pr. morski psi, ju¬ 
reći za plijenom, kadšto nasuču na 
morske pličine. 

Isto može da se desi i kitovima, 
da ploveći nasjednu poput brodova 
na pličine. Sa obala našega Jadran¬ 
skoga. Mora poznata su dva takva 

slučaja, gdje su uljarke (u'.ješure) 
nasjele u plitkim zatonima i bile 
ulovljene. 

Ali ima slučajeva, gdje kitovi ne 
nasjednu na pličine u moru ili uz 
obale zbog neopreznosti. Ponovljeno 
se dogodilo da su čopori malih ki¬ 
tova, većinom zubati kitovi, tjerani 
nekom neodoljivom silom, slijepo na¬ 
jurili na obale i tamo poginuli. Ta¬ 
ko su se prije nekoliko godina razbili 
ponovo veliki čopori kitova na afrie- 


otoka Velanai kod Kayts-a u Sjev- 
Ceylonu. I prošle godine dogodio se 
takav slučaj, u kojem je nastradao- 
čopor kitova vrste Pseudorca cras- 
sidens na obali Darlinga u blizini 
Rta Dobre Nade u Južnoj Africi. 

Još nije razjašnjeno, što goni ki¬ 
tove na to, da u paničkom raspolo¬ 
ženju jure prema obalama mora, gdje- 
se smrskaju i jadno poginu. Naslući¬ 
valo se, da možda plivaju prema kop¬ 
nu, kako bi u blizini obale polegli- 



Kitovi Pseudorca crassidens, koji su se nasukali u listopadu 1927 u zalivu Dornoch 
Kirth u sjeveroistočnoj Škotskoj (Natur u. ituseum 1931, str. 379) 


koj i škotskoj obali. U listopadu 1927 
godine nasukao se čopor od 127 crnih 
kitova (Pseudorca crassidens Owen) 
u Dornoch Firth-u u sjeveroistočnoj 
Škotskoj. Životinje su ležale porazba- 
cane na prostoru od 48 km, dijelom 
visoko na obali, kamo ih je bila po¬ 
nijela jaka plima, dijelom na pješča¬ 
nim i muljevitim prudovima, gdje 
su za plime otvoreno ležale, a dije¬ 
lom bijahu potonule i ležale su na 
dnu plitkoga zaljeva. Dvije godine 
kasnije, u kolovozu 1929 nasukao 
se još veći čopor kitova vrste 
Pseudorca (167 životinja) uz obale 


mlade. Ali kod posljednje katastrofe 
moglo se na lješevima ženskih živo¬ 
tinja ustanoviti, da su se gotovo sve 
već prije toga bile okotile, a samo 
su neke u smrtnoj muci bacile mla¬ 
de. Prema tomu se ovo tumačenje 
pokazalo bez temelja. Utvrdilo se 
i to, da životinje nisu postradale 
zbog toga, što bi tobože slijepo- 
progonile neko jato riba, da ga pro¬ 
gutaju, jer su njihovi želuci bili po¬ 
sve prazni. 

Kod posljednje katastrofe u Africi 
opazili su urođenici, da su kitovi 
najprije bili pojurili prema obali, ali 


» • 


« 


se onda trgli natrag i vratili u otvo¬ 
reno more, pa opet u mahnitoj tje¬ 
skobi pojurili prema kopnu i ondje 
se jadno razbili na stijenama. 

Poznato je, da čopor kitova pred¬ 
vode redovno najiskusnije stare ži¬ 
votinje. Ali kod posljednje kata¬ 
strofe opazilo se i to, da nije u pro¬ 
past jurnuo čitav čopor kitova kao 
cjelina, slijedeći možda slijepo svo¬ 
jega vođu, koji im je pokazao krivi 
put, nego da su na isti način pošle 
u smrt i pojedine životinje, koje sn 
se držale po strani. 


ziti i znati, da ib njihov put vodi 
u propast. 

Ovo tumačenje dobro pristaje na 
oba slučaja katastrofe u Africi, ali 
se po mišljenju istraživača ne može 
primijeniti na slične katastrofe, koje 
su se desile na istočnoj obali Velike 
Britanije, jer ovdje nije oluja bila 
„uzvitlala mase pijeska. 

Dr. Hirton od Britskoga Mu¬ 
zeja u Londonu , koji je istraživao 
uzroke katastrofe kitova kod Dornoch 
Firth-a u Sjeveroistočnoj Škotskoj 
1927. godine drži, da je do te kata¬ 



Kitovi vrste Pseudorca crassidens, koji su se nasukali u kolovozu 1929 na obalama otoka 

Kod obje velike katastrofe na 
afričkoj, obali bijesnila je svaki puta 
prije jurnjave životinja u smrt jaka 
oluja, koja je u vodi bila uzvitlala 
goleme množine pijeska, da se more 
na milje daleko bilo uzmutilo od 
pješčanih zrnaca. Po svoj prilici pro¬ 
drla. su zrna pijeska životinjama u 
oči, u gubicu, u štrcala i podražila 
kože sluznice i nježne membrane u 
tolikoj mjeri, da su kitovi obezumlje- 
ni. i slijepi od boli počinili »samo- 
ubistvo«, to jest u svojim nepodno¬ 
šljivim mukama pojurili prema ka¬ 
menitoj obali, a da nisu mogli opa¬ 


strofe došlo zbog velikih množina, 
glavonožaca, koje su se u zalivu Dor¬ 
noch Firth bile pojavile sa neobično 
jakim priđolaskom tople atlantske- 
vođe, a za kojima su došli crni ki¬ 
tovi ( Pseudorca) i pri tome postra- 
dali. 

Medena rosa i kukci. Na biljkama- 
koje su zaražene ušencima, može da 
se redovno opaža osobita pojava, 
poznata pod imenom medena rosa 
(melligo), o kojoj je bilo u »Prirodi* 
već u nekoliko navrata govora. 

Sve grane i lišće dotične biljke, 
a kadšto i čitavo tlo, na kojem m 

biljka raste, izgledaju kao orošeni, 
a prevučeni su sjajnim, ljepljivim 
slojem neke tvari, koja sadržava sla- 
dora i koja se zbog svoje slatkoće 
i zove medena ili medna rosa. 

B ii s g e n je prvi ustanovio, da 
ova medena rosa potječe od tekućih 
ekskremenata (izmetina) tako zva¬ 
nih lisnih ušenaca, koji su inače 
vrlo štetni, jer šišaju sokove na 
biljkama, pa mogu tako da uzrokuju 
i njihovu smrt. 

Lisni ušenac proizvodeći medenu 
rosu postupa tako, da nadig'ne u vis 
zadak i izbrizga tekuće izmetine iz 
sebe u luku kapljicu za kapljicom. 
Zadak nadigne zbog toga, da sebe 
sama ne uprlja i da čim dalje odbaci 
izmetine, koje mogu da se nadu još 
na predmetima, koji stoje podaleko 
od kolonije ušenaca. 

Medna rosa je velika poslastica 
za mnoge insekte: svakojake muhe, 
ose, a naročito mrave, koji zbog nje 
neumorno obilaze biljke, ližu mede¬ 
nu rosu i nose je u voljkama kući 
kao dragocjenu hranu. 

Ali mravi se ne zadovoljavaju 
samo sa nađenom rosom, nego i 
sami pođražuju ušence na izlučiva¬ 
nje slatke tvari. Mnogi ušenci kao 
neke vrste roda Stomaphis, što žive 
na kori topola, vrha i hrastova, kao 
i neke vrste ušenaca, što žive na 
korijenju, već su od prirode svojim 
ustrojstvom i navikama prilagođeni 
posjetu mravi, pa ne štrcaju od 
sebe svoje ekskremente, nego imaju 
oko analnoga (čmarnoga) otvora vi¬ 
jenac osobitih dlačica, koji pridr¬ 
žava kapljevitu medenu rosu. 

Neke od ušenaca kao vrste roda 
Stomaphis gaje mravi zbog proiz¬ 
vodnje medene rose u svojim mra¬ 
vinjacima, i to u zasebnim stajama, 
pa su ti ušenci u mirmekologiji 
(nauci o mravima) dobili ime 
»mravlje krave muzare«. Mravlja 
vrsta Lasius brunneus gradi za 


Stomaphis — ušence vrlo umjetne 
zemljane svodove. Na isti način gaji 
mravlja vrsta Lasius flavus neke 
ušence korjenaše, pa se brine i za 
njihova jajašca, da iz njih odgoji 
»podmladak«. Korist je donekle obo¬ 
strana, jer ušenci, koji daju mra¬ 
vima medenu rosu, imaju u mra¬ 
vima gorljive čuvare, da im se no 
mogu približiti njihovi neprijatelji-, 
božje ovčice ( Coccinellidae ), mravo- 
jedi ( Myrmeleon.id.ae ) i t. d. 

Tko je pronašao metodu zamlađi- 
vanja? Obično se ovo otkriće pripi¬ 
suje glasovitom S t e. i n a c h u, ali 
ono je mnogo starije i pripada je¬ 
dnom drugom slavnom istraživaču, 
Brown-Sequar d-u. 

1. lipnja 1889. godine održao je 
B r o w n - S e q u a r đ u sjednici Bio¬ 
loškoga udruženja (Societe de Biolo- 
gie) u Parizu svoje historijsko pre¬ 
davanje o pomlađivanju pomoću 
ekstrakta iz muške zametne žlijezde. 

Prema referatu B. Eomei s-a re¬ 
kao je B r o w n - S e q u a r d ovo: 

»Ja sam 72 godine star. Moje opće¬ 
nito stanje sila, koje je bilo odlično, 
počelo je posljednjih 10 do 12 godina 
znatno i vidljivo popuštati. Prije po¬ 
kusa, koje sam sad na sebi pređu- 
zeo, bijah prisiljen u laboratoriju 
već iza rada od pola sata da sjed¬ 
nem. Ali i onda, ako sam sjedio,. 
bijah poslije rada od 3 do 4 sata, 
kadšto već i poslije 2 sata, posve is- 
crpen. Kući sam se večerom vozio, 
ali sam bio tako zamoren, da sam 
brzo nešto založio i legao u postelju. 
Gdjekad je moja premorenost bila 
tolika, da sam unatoč potrebi sna i 
pospanosti, koja me je sprečavala, 
dapače i u čitanju novina, usnuo 
istom poslije nekoliko sati. — Da¬ 
nas ... sve se to iz temelja promi¬ 
jenilo, ja sam opet postigao bar svu 
snagu, koju sam prije nekoliko go¬ 
dina posjedovao. Naučni posao u 


laboratoriju zamara me sad samo 
vrlo malo. Ja mogu pri poslu, na 
veliko začuđenje mojih asistenata, 
sate i sate stojeći raditi, a da ne 
moram sjesti. Ima dana, kad poslije 
rada u laboratoriju od 3 do 4 sata, 
preradim još kod kuće poslije večere 
i više od sata i pol na završavanju 
jedne rasprave, a to je protivno mo¬ 
me običaju od više nego 20 godina. 
Ja mogu sad i bez napora i da na 
to i ne mislim gotovo trčeći uspi- 
fi njati se i silaziti stubama, kako sam 

to činio do svoje 60. godine. 

I duševni rad mi je sad lakši, 
nego prijašnjih godina, te sam u 
4 tome pogledu sve izgubljeno opet 

za dobio«. 

Ovo čudo pomlađivanja na 
B r o w n - S e q u a r d-u izvele su in¬ 
jekcije tekućine, dobivene iz rastr- 
vene muške zametne žlijezde psa i 
morskoga praščića. Bio je to sva¬ 
kako surovi izvadak (ekstrakt), koji 
je sadržavao mnogo balasta (tvari 
bez biološkoga djelovanja) i možda 
(tako se bar danas drži) samo malo 
od djelatne supstancije (muškog spol¬ 
nog hormona). Ali uza sve to neka 
se ne zaboravi, da je Brovn-84- 
quard još skoro prije 50 godina 
dao upravo klasični opis pojava sta¬ 
renja i efekta reaktiviranja pomoću 
tvari zametnih žlijezda. Premda je 
Brown-Sequard, kako zgodno 
napominje Walter F i n k 1 e r, počeo 
' kuću da gradi sa zabatom (grebe¬ 

nom) od krova, to jest sa praktičnom 
primjenom spomenutog ekstrakta kao 
korisne ljekarijo bez dovoljnih na¬ 
li učnih temelja, ipak mu se mora pri¬ 

znati prvenstvo intuicije gledanja 
na dalekosežno značenje hormonal- 
nih žlijezda u odvijanju životnih 
procesa. Ne začuđuje nas, što su neki 
držali, da je možda kod Brorvn- 
S e q u a r d-ova pokuša zamlađivanja 
na vlastitom tijelu bila donekle dio¬ 


nikom i mašta, sugestija, a možda je 
njegov organizam povoljno reagirao 
r.a podražajni učinak bjelančevine 
druge vrste, na stvari raspadanja 
sjemenoga tkiva, koje prodiru u krv, 
a ne toliko na djelovanje hormona 
same zametne žlijezde, ali jedno se 
ne će moći nikad poreći, da je baš 
on bio prvi, koji je izveo taj pokus 
zamlađivanja na samom sebi i dao 
drugima poticaj za dalja, dublja 
istraživanja u oblasti endokrinologi- 
je (nauke o žlijezdama unutrašnje 
sekrecije), koja je posljednjih dece¬ 
nija iz temelja promijenila naše bio¬ 
loško gledanje na zamršeni skup ži¬ 
votnih procesa. Nema sumnje, da je 
Steinaeh svoje veliko djelo istra¬ 
živanja o djelatnim tvarima zamet¬ 
nih žlijezda nadovezao na čedne po¬ 
četke rada Brown-Sequai đ-a, sa¬ 
mo sto je Steinaeh zahvatio pro¬ 
blem sa prave strane te egzaktnim 
i sistematskim pokusima objasnio 
značenje i važnost djelatnih tvari 
zametnih žlijezda. Velika tajna po¬ 
stupka zamlađivanja bila je riješena 
onim trenom, kad je Bužički uspjelo 
prikazati muški hormon u čistoj 
formi i samo pomoću njega postići 
reaktivirajuće učinke na starcima i 
onima, koji su prije reda ostarili. 

Sintetički kaučuk. U Njemačkoj 
je uspjelo napraviti umjetni kaučuk, 
koji se zove buna. Budući da je 
Njemačka morala uvoziti na godinu 
oko 75.000 tona kaučuka, i da uštedi 
ovaj golemi trošak, nastojali su ke¬ 
mičari i tehničari da stvore umjetni 
produkt, i to iz sirovina, kojih ima 
u Njemačkoj u dovoljnim količina¬ 
ma. 

Ovi su pokusi potpuno uspjeli, 
kako javlja đr. ing. Oskar Z a e p k e 
u časopisu »Forschungen und Fort- 
schritte«, br. 13, 1936. Svojstva »bu¬ 
ne« prokušana su vrlo savjesno i 
temeljito više godina, pa su istraži¬ 
vači došli do rezultata, da se tu ne 

radi o pustoj »naknadi« ili t. zv. 
»surogatu«. 

Kod prirodne se gume cijene naj¬ 
većima njezina svojstva elastičnosti 
i tvrdoće. Ali ta se svojstva održa¬ 
vaju samo relativno kratko vrijeme. 
Djelovanjem topline, kod temperatu¬ 
ra od 80 do 90 stupnjeva, guma 
omekša, elastičnosti nestaje, a isto 
tako i tvrdoće. I kisik iz zraka i dje¬ 
lovanje svjetlosti čine da guma stari, 
pa postaje tvrda, krhka, lomna, ne¬ 
elastična. A kod upotrebe u automo¬ 
bilske svrhe je naročito tegotno, što 
.je guma osjetljiva prema otapalima, 
i to osobito prema benzinu, gazdinu 
i mazivom ulju. U vezi s tim tvari¬ 
ma guba bubri i tako se gube njena 
toliko cijenjena mehanička elastična 
svojstva. Osim toga guma automo¬ 
bilskih kotača podliježe i utjecajima 
trenja i trošenja. 

Sve je to dolazilo u obzir kod pro¬ 
izvodnje umjetnoga kaučuka, koji je 
morao da ima barem jednaka, ako 
ne i bolja svojstva. Pokusi .sa sin¬ 
tetičnim kaučukom izdržali su kuš¬ 
nju. Na tisuće automobilskih kotača 
od »bune« prokušali su kroz više mje¬ 
seci na najlošijim putevima. Takvim 
su kotačima prošli već preko 1,200.000 
kilometara. Poređivanjima našli su 
istraživači, da se »buna« za 30%. ma¬ 
nje troši od prirodne gume. Osim 
toga je novi umjetni produkt neo¬ 
sjetljiv prema benzinu i uljima. 

Njemački istraživači trudili su se 
mnogo godina, da pronađu umjetni 
kaučuk. Oko god. 1900. otkrio je 
Harries u molekilu kaučuka je¬ 
dan sastavni dio, zvan izopren. U 
tvornicama boja u Elberfelđu uspio 
je Fritz Hofmann sa svojim su¬ 
radnicima da ga dobije sintetički, te 
da od njega stvori tvar sličnu kau¬ 
čuku. Izopren, po svome kemizmu 
metilbutadien, izrađivali su za 
rrijeme svjetskoga rata u većoj mje¬ 
ri, ali metilbutadienom još se tada 


nije mogao napraviti produkt nalik 
na meku gumu i iste vrijednosti. 
Stoga se pod kraj svjetskoga rata ni¬ 
je više proizvodio metilbutadien. Ali 
iako je proizvodnja stala, istraživači 
su radili dalje, a osobito, počevši od 
god. 1926., I. G. Farbeninđustrie. Is¬ 
traživači su radili drugim metodama 
i polazili drugim putevima. Polazni 
su materijal dvije tvari, kojima 
Njemačka obiluje: ugljen i vapno. U 
električnoj se peći od toga dobiva 
lcalcijev karbid, koji, u vezi s vodom 
razvija plin acetilen. Taj acetilen 
služi za dobivanje butadiena, koji se 
može lako stlačiti u tekućinu. Mole- 
kili butadiena mogu se poredati ta¬ 
ko, da nastane tvar, koja je bolja 
od prirodnoga kaučuka. I za ovaj 
novi, sintetični kaučuk, uvedeno je 
ime »buna«. Njemačke se vlasti (po¬ 
šta, željeznica, vojska), već uvelike 
služe tim novim produktom. 

Z. V. 

Umjetni vosak. Posljednjih godi¬ 
na došao je u promet umjetni vo¬ 
sak, za koji tvrde kemičari, da se 
odlikuje mnogim dobrim osobinama, 
koje su mu osigurale . mnogostranu 
primjenu u praktičnom životu. Tako 
ovaj umjetni vosak nije uopće upa- 
ljiv, a ima razmjerno visoko talište. 
Jednako je za alkalije i kiseline 
neosjetljiv, a pošto se u vodi ne 
topi, može se upotrebiti za prevlake 
i za natapanje raznih tvari. 

Kao otopina može se umjetni vo¬ 
sak pomoću štrcaljke u formi kaplje¬ 
vine (tekućine) prenositi na pred¬ 
mete, koji se žele njime prevući. 
Glavno područje primjene umjetno¬ 
ga voska je bez sumnje elektroinđu- 
strija. Tu se on upotrebljava, ne sa¬ 
mo u čistom stanju, nego i kao pri¬ 
mjesa prirodnom vosku i bitumeni¬ 
ma, da smanji njihovu upaljivost. 
Poznato je, da se danas bitumeni 
mnogo upotrebljavaju u svrhu Izo¬ 
liranja od vlage i mokrine. Jedno 


važno svojstvo nove tvari je i to, 
da ubitačno djeluje na mrave, tvrđo- 
krilce (kornjaše) i gljive. Budući da 
je umjetni vosak bez mirisa, ne- 
otrovan i postojan, to je vredniji 
kod suzbijanja štetnika od svih pro¬ 


izvoda pakline (katrana). Zasad po¬ 
stoje dvije vrste umjetnoga voska, 
koje se razlikuju i svojim talištem, 
koje leži kod 68° i 123°; jedna tamno 
smeđe do crne, a druga blijedožute 
boje. 




VIJESTI 


Suzbijanje onđatre u Jugoslaviji. 

Još prije nekoliko godina (1931) upo¬ 
zorili smo na opasnost invazije on¬ 
datre (Fiber stibethicus) za Jugosla 
viju, a već iduće godine (1932) u mje¬ 
secu svibnju bio je ulovljen prvi pri¬ 
mjerak ovoga štetnoga glodavca u 
■oblasti naše faune (u predjelu Go¬ 
spin je kod Koprivnice). O ovom 
važnom nalazu izašao je u »Prirodi« 
(XXIV, 1934, 207) i članak od prof. 
Franje Dolenc'a, u kojem je po¬ 
novo upozoreno, da onđatra ima kod 
nas najpovoljnije uvjete za brzo raz¬ 
mnažanje zbog obilja nereguliranih 
rijeka i mnogih močvarnih predjela. 

Što smo predviđali, eto se i dogo¬ 
dilo: onđatra je u nekoliko godina 
zauzela velik dio teritorija naše dr¬ 
žave i sad nam prijete od njene pe¬ 
netracije iste fatalne posljedice, koje 
su dovele u tešku ekonomsku kušnju 
■Čehoslovačku i neke druge države. 

Vidi se, kako je stvar ozbiljna, 
jer je nedavno u Zagrebu održana 
anketa, koju je sazvalo ministarstvo 
poljoprivrede sa svrhom, da se pre¬ 
trese ovaj kritični problem i organi¬ 
zira borba protiv ondatre u našoj 
■državi. 

Za one, koji ne poznaju biologije 
ovoga štetnika ili se više ne sjećaju 
naših prinosa o njemu, napominjemo, 
da onđatra ruši bušenjem svojih hod¬ 
nika najmasivnije nasipe, uzrokujući 
katastrofalne poplave, a čini kvara 
i po ribnjacima, jer tamani pleme¬ 
nitu ribu i njezinu mlađ. 


Anketi su prisustvovali izaslanici 
ministarstva poljoprivrede i mini¬ 
starstva građevina, pa izaslanici du¬ 
navske, dravske i savske banovine. 
Učesnici su zaključili, da se organi¬ 
zacija suzbijanja ondatre povjeri Za¬ 
vodu za primijenjenu zoologiju u 
Zagrebu, jer se taj zavod nalazi u 
središtu ugroženoga područja, a već 
je prije započeo sa ispitivanjem on¬ 
datre u našoj državi. Borba se misli 
tako organizirati, da u njoj sudje¬ 
luju ribari, čuvari nasipa, lugari, 
čuvari željezničkih pruga i lovci, 
kojima će se za svaki ulovljeni ili 
ubijeni primjerak toga štetnika is¬ 
platiti nagrada od 10 dinara. Potre¬ 
bita sredstva namaknut će ministar¬ 
stva poljoprivrede, građevina i sao¬ 
braćaja, pa banske uprave već sada 
ugroženih banovina (dravske, savske 
i dunavske), a i vodne zadruge. Ra¬ 
zumije se, da će u toj akciji sudje¬ 
lovati i privatna poduzeća, osobito 
vlasnici velikih močvarnih posjeda i 
velikih ribnjaka. 

Anketa je još zaključila, da se u- 
moli vlada mađarske države, da pro¬ 
vede paralelno istu takvu akciju na 
svome području duž naše granice. * 

Ovdje dodajemo, da je onđatra za¬ 
uzela već cijelu Ugarsku i da se 
Ugarska nalazi prema invaziji on¬ 
datre u istom nemoćnom položaju 
kao Cehoslovačka. Po izvještaju prof. 
dra Juliusa E h i k-a onđatra je po¬ 
znata iz graničnih krajeva Ugarske 

sa Jugoslavijom već nekoliko go¬ 
dina. Tako je prvi primjerak nz gra¬ 
nicu Prekomurja u području rijeke 
Zala (Hahot) bio ulovljen još u ko¬ 
lovozu 1932. godine i dospio u zoo¬ 
loški vrt u Budimpešti, a prvi pri¬ 
mjerak uz granicu Baranje bio je 
ulovljen 9. travnja 1930. u Dunavu 
kod Mohacs-a i sad se nalazi u Ma¬ 
đarskom narodnom muzeju. Odatle 


Kad se uvaži, da je onđatra pre¬ 
nesena u Evropu 1906. godine u ci¬ 
glih 5 primjeraka (3 ženke, 2 mužja¬ 
ka) i da je prema podacima, koje je 
skupio T o 1 d t ml. brojila njena po¬ 
pulacija do 1927. godine već oko 1(1 
milijuna životinja, a do danas, dakle 
u 30 samih godina zauzela ogroman 
areal Srednje i Južne Evrope od ne¬ 
koliko stotina hiljada četvornih ki¬ 



Oudatra ili bizamski štakor (Fiber ztbethicus Linne). Foto: Bilderarohiv des Zoologischen 

Gartens zu Berlin. 


izlazi, kaže prof. E h i k, da je on- 
datra južnu granicu Ugarske preko¬ 
račila po svoj prilici već prije neko¬ 
liko godina. 

Ne može se znati, da li je onđa- 
tra- prešla u Jugoslaviju iz Austrije 
ili Ugarske, ali je sigurno, da se to 
zbilo vodotocima naših rijeka Drave, 
Mure i Dunava i da su porječja re¬ 
čenih rijeka danas već zauzeta od 
velike populacije ovoga glodavca, 
koji se rasprostranjuje nevjerojatnom 
brzinom, a rasplođuje nekoliko puta 
u godini, bacajući i po 6 mladih. 


lometara, onda nam je jasno i kobno 
značenje prodiranja ondatre u Jugo¬ 
slaviju. 

Slučaj eksoftalmije kod zlatnoga 
karasa. Od g. Lovre D o j m i-a, 
upravnika Doma narodnoga zdravlja 
u Mostaru, primili smo jedan na¬ 
kazni primjerak zlatnoga karasa ili 
zlatne ribice (Carassius carassius 
auratus Linne) sa vrlo izbuljenim 
lijevim okom. 

} 

Prema izvještaju dra Dojmi-a 
riba je živjela dugo godina u bazenu 
Doma narodnoga zdravlja, ploveći 


mirno i radosno kao i njene druga¬ 
rice. 

Zanimljiva je stvar, da je u ovoga 
primjerka samo jedno oko, i to lije¬ 
vo, jako izbočeno, dok je desno malo 
izbočeno. Kako je dr. Dojmi pri¬ 
mijetio, riba je bila slijepa, jer nije 
reagirala ni na kakvu kretnju ni 
promjenu osvjetljenja izvana. 

Osim izbočenja i povećanja očne 
jabučice (bulbus oculi) upadala je 
u oči jaka izbočenost rožnjače (cor- 
nea). Na mjesto zjenice izgledalo je, 
da postoji samo mrlja crnoga pi¬ 
gmenta u nepravilnom obliku na li¬ 
jevome oku, dok je na đesnome oku 
ova mrlja bila mnogo pravilnija, ta¬ 
ko da še činilo, da uistinu postoji 
zjenica. 

Poznato je, da su kod zlatnoga 
karasa dugotrajnim odgajivanjem 
proizvedene različite rase, koje su se 
morfološki toliko promijenile, da se 
o prvobitnom izgledu zlatnoga ka¬ 
rasa ne može ništa sigurna reći. Me¬ 
đu ostalim proizvedene su i neke 
monstrozne (nakazne) forme sa ogro¬ 
mnim (ekscesivno razvijenim) pera¬ 
jama i očima, koje su daleko isko¬ 
čile iz glave (teleskopslce ribe). To 
su karasi, kojima bi pristalo narodno 
ime »bulješi«, a od kojih ima. oblika, 
u kojih su oči prema gore upravlje¬ 
ne. Nijemci zovu ovu rasu zlatnoga 
karasa Himmelsgueker, a mi bismo 
ga mogli nazvati »karaš nebogleđ«. 

Ali u našem slučaju ne radi se o 
osobitoj rasi zlatnoga karasa sa te- 
leskopskim očima kao nasljednom 
mutacijom, kod koje su obje oči 
jednako izbuljene, nego se radi o 
patološkoj pojavi, poznatoj u nauci, 
pod imenom eksoftalmus (Exophtal- 
mus). 

Bruno Hofer, autor velikoga 
djela o ribljim bolestima (Handbuch 
der Fischkrankheiten) bilježi posve 
kratko ovu riblju bolest, donoseći 


sliku glave jedne pastrve sa eksof- 
talmusom, i kaže, da se eksoftalmus 
može pojaviti na pojedinim mjesti¬ 
ma kod mnogih primjeraka u isto 
vrijeme. Čini se, da se ovdje radi 
o nekoj infekciji. 

Zbog toga smo zanimljivi prepa¬ 
rat ustupili g. dru Vilimu Mršiću, 
pristavu morfološko-biološkoga zavo¬ 
da sveučilišta, koji se ozbiljno bavi 
ribljom patologijom, da stvar ispita 
i razjasni. 

Opet dvoglava zmija. U povodu 
naših članaka o dvoglavim zmija¬ 
ma (Priroda 1935, str. 274 i 1937, str. 
62) poslao nam je Josip Vidović, 
željeznički nadzornik magazina na 
Sušaku, primjerak dvoglave zmije, 
koju je on čuvao nekoliko godina u 
formolu. 

Zmija pripada vrsti Coluber g.emo~ 
nensis (Laurenti), vrlo rasprostranje¬ 
noj vrsti u primorskom dijelu naše 
države. Radi se o mlađahnom pri¬ 
mjerku od 20 cm dužine. 

O nalazu doznali smo ovo: 19. li¬ 
pnja 1930. prigodom jedne šetnje iz¬ 
među Zameta i Kastva zatekao je 
Vidović dva dječaka, gdje se s ne¬ 
čim zabavljaju na stranputici, kojom 
je prolazio. U prvi mah mu se priči¬ 
nilo da se dječaci igraju s nekom 
gujavicom (glistom), ali kad je bolje 
pogledao, prepoznao je malu zmiju 
sa dvije glave. Vidović je odmah 
shvatio, da je to jedna rijetkost i 
zamolio dječake, da mu zmiju poklo¬ 
ne. Zmija je bila još živa. Vidović 
je nastojao, da je uzdrži na životu, 
ali ona je za nekoliko dana poginula, 
očito zbog povreda, jer su je djeca 
mučila šibom. 

Dok je živjela neprestano je palu- 
cz-.la s oba rašljasta jezika, i to je bio 
neobičan prizor: gledati živu zmiju 
u pokretanju sa dvije glave, sa če¬ 
tiri oči i dva jezika, svaki sa po dva 
traka ... 

Koliko je nama iz literature po¬ 
znato, ovo je prvi zabilježeni slučaj 
bicefalije (dvoglavosti) kod zmijske 
vrste Coluber gemonensis (Laurenti), 

M. Hirtz 

Deliblatski Pijesak. U donjem ju¬ 
goistočnom dijelu Banata nalazi se 
veoma prostrana pješčara, koja za¬ 
prema oko 25000 hektara, a zove se 
I) el i b 1 a t s k i Pijesak. On je dr¬ 
žavna svojina, koja spada pod upra¬ 
vu šuma u Novom Sadu i podijeljen 
je na tri šumske uprave. Najnovija 
sveska »Poljoprivrednoga Glasnika«, 
odlično uređivane poljoprivredne smo¬ 
tre u Novom Sadu, donosi opširan i 
bogato ilustrovan članak iz stručnoga 
pera o ovom zanimljivom pješčar- 
skom kompleksu, gdje se iznosi histo¬ 
rijat njegova postanka, karakteristi¬ 
ke, sadašnja flora, i daju predloži i 
smjernice za postizavanje privrede 
na njemu pošumljavanjem čistina i 
neplodnih površina, poboljšavanjem 
produktivnosti zemljišta, uređenjem 
pašnjaka i t. d. Uvjereni smo, da će 
ovaj članak zanimati naše prirodo¬ 
slovce, naročito geologe i geografe, 
koji se bave proučavanjem »živih« 
pijesaka i njihovih tvorevina. 

Glavna godišnja skupština Hrv. 
prirodoslovnoga društva održana je 
14. ožujka 1937. u predavaonici fizi¬ 
kalnoga zavoda u glavnoj zgradi 
sveučilišta (Trg Kralja Aleksandra 
br. 10) sa ovim dnevnim redom: 
Predavanje predsjednika »Hidrodi- 
namski pokusi«. Izvještaj tajnika. 
Izvještaj blagajnika. Izvještaj re- 
vizionalnoga odbora. Izvještaj ured¬ 
nika »Prirode«. Izbor novoga odbo¬ 
ra. Eventualija. 

Kod izbora nove uprave društva 
došlo je do nesporazumka u tuma¬ 
čenju nekih tačaka društvenih pra¬ 
vila, koje se odnose na izbor, pa se 
glavna godišnja skupština svojim 
zaključkom odgodila i završila 11. 
travnja 1937. 


Za izbor su bile postavljene dvije 
listine, jedna sa predsjednikom 
prof. drom Stjepanom Škretom, 
druga sa predsjednikom prof. drom 
P'ranom Šuklj eom. Izabrani su: 
Predsjednik: dr. Stjepan Škreb, 
direktor geofizičkoga zavoda. Odbor¬ 
nici : dr. Karlo Bošnjak, profesor 
u m., dr. Mihovil Gračanin, prof. 
sveuč., dr. Miroslav Hirtz, prof. 
šum. akad. u m., dr. Marin K a t a- 
1 i n i ć, asistent sveuč., dr. Juraj 
Korbler, priv. docent, dr. Luka 
M a r i ć, doc. sveuč., dr. Fran Š u- 
k 1 j e, prof. gim., dr. Boris Zarnik, 
prof. sveuč. — Zamjenici: dr. Fran 
Kušan, asistent sveuč., dr. Rikard 
Kraus, prof. gimn. — Revizori: 
dr. Milan C r 1 e n j a k, primami li¬ 
ječnik i. s., Rudolf Debeljak, 
ravnatelj osig. zavoda »Croatia«, dr, 
Antun V r g o č, prof. sveuč. 

Šišmiši lijeću i danju. Od gosp. 
Miroslava Kuzmića, upravitelja 
građanske škole u Srpskim Moravi- 
cama, primili smo jednoga šišmiša, 
kojega je uhvatila jedna učenica 1. 
travnja o. g. oko podne, kad je 
letio za leptirom. Toga dana bilo je 
vrlo oblačno i tmurno vrijeme, da 
je u podne izgledalo kao sumrak, 
Gosp. K uz mio drži, da je šišmiš 
s toga poletio iz svojega skrovišta. 

Napomena. Istina je, da šiš¬ 
miši danju spavaju, a noću okolo li¬ 
jeću. Velika većina šišmiša ostavlja 
svoja skrovišta istom u prvi mrak, 
a vraća se u njih davno prije izlaza 
sunca. To je dakako pravilo, ali 
svako pravilo ima i izuzetaka. Neke 
vrste naših šišmiša lijeću okolo u po 
dana, po najsjajnijem suncu. To vri¬ 
jedi osobito za vrste Vesperugo pipi~ 
strelus i Pterygistes nocfula. Ovo izli¬ 
jetanje šišmiša po danu ili ranije u 
večer, kadšto i nekoliko sati prije 
zapada sunca, očito je u vezi sa hra¬ 
nom i vremenskim prilikama. Kod 

obilja hrane, dakle u godinama, koje 
obiluju insektima, šišmiši kasnije 
izlijeću, jer mogu u kraće vrijeme 
namiriti svoje potrebe hranom, dok 
u godinama, koje su siromašne in¬ 
sektima, izlijeću ranije, jer trebaju 
za lov više vremena. Osim toga šiš¬ 
miši produžuju ili skraćuju svoje 
lovne izlete i prema odnosima vre¬ 
mena, koji vladaju u njihovu obita- 
valištu, a o kojima upravo zavisi 
množina kukaca, koji okolo lijeću. 
Ako su noći stalno kišljive i olujne, 
šišmiši lijeću i danju. — šišmiš, ko- 

R. U. (Osijek). Pitanje: Molim 
Vas, objavite u »Prirodi«, koje sred¬ 
stvo suzbijanja vrijedi danas kao 
najradikalnije protiv kućnih stje- 
nical 

Odgovor: Danas je u svakom 
slučaju moguće inficirani stan oči¬ 
stiti od stjenica. Kemijska industrija 
stavila je doduše u promet čitav niz 
podesnih sredstava, od kojih se kao 
najuspješnije pokazao t. zvani T-plin 
(etilen-oksiđ). Vrlo opasna modra ki¬ 
selina slabo se gdje danas upotreb¬ 
ljava, ma da inače ne zaostaje po 
svojem učinku za T-plinom. Glavni 
razlog, što opća najezda stjeniea ne 
popušta, leži u tome, što suzbijanje 
ovoga nametnika nije zakonom ure¬ 
đeno, pa se on dalje širi zbog ne¬ 
mara i pomanjkanja higijenskoga 
o-jećanja kod mnogih ljudi. 

C. F. (Prikraj). Pitanje: Mo¬ 
lim Vas, da mi javite u časopisu 
»Priroda«, da li na našem Jeziku po¬ 
stoji koja knjiga o pecanju riba po 
rijekama 1 ? 

Odgovor: Radova o riječnim 
ribama i riječnom ribarstvu ima na 


jega je poslao g. K u z ni i ć pripada 
vrsti Vesperugo Natbusii K. et Blas. 

—H— 

Iz uredništva »Prirode«. Ovime po¬ 
novo molimo suradnike »Prirode«, da 
nam ne šalju dugačkih članaka. Član¬ 
ci, koji zapremaju više od 4 do 5 stra¬ 
na formata našega časopisa , zajedno 
sa ilustracijama, ne će se više ubu¬ 
duće objavljivati. 

Podjedno javljamo, da ćemo odsa¬ 
da na stručna pitanja odgovarati sa¬ 
mo članovima našega društva i pret¬ 
platnicima »Prirode«. 


O V O R I 

našem jeziku vrlo mnogo, ali tema, 
za koju se zanimate, slabo je obra¬ 
đena, premda se kod nas ribarstvo 
kao sport mnogo njeguje. Upućujemo 
Vas na ove knjige: Dragutin Lin- 
h a r đ : Ribič. Priručnik za udiear- 
ski šport u našim vodama. Sa broj¬ 
nim slikama i crtežima. Cijena 18 
dinara. Zagreb 1934. — Škenđsr Hor- 
v a t : Ribe i ribogojstvo. Sa slika¬ 
ma. Na svijet izdalo Društvo Sv. Je¬ 
ronima. Knj. 125. Zagreb 1901. — 
Petar P e š i ć : Uputstva za ribolov 
udicama j mrežama, hvatanje ako- 
va i podizanje ribnjaka. Sa 3G slika 
u tekstu. Niš 1934 (Ćirilicom). 

F. Z. (Zagreb). Pitanje: Bio bih 
Vam vrlo zahvalan, ako biste mi pri¬ 
općili naslove radova, koji se bave 
narodnom botaničkom i zoološkom 
nomenklaturom. 

Odgovor: Nazive za poznatije 
biljke i životinje naći ćete u priruč¬ 
nim djelima i udžbenicima botanike 
i zoologije. Za veće potrebe dobro će 
Vam poslužiti ovi radovi: Bogoslav 
Š u 1 e k, Jugoslavenski imenik bilja 

(Zagreb 1879). — Dragutin Hire, Odgovor: Sjemenke naranđže i 

Grada za narodnu nomenklaturu i limuna zasijemo u proljeće u smjesu 

terminologiju životinja (Nastavni Vje- zemlje lisnjače i pijeska u cvjetni lo- 

snik 1897, kuj. V, sv. 2, 3, 4, knj. VII, nae, pokrijemo ih tankim slojem ze- 

sv. 2 i 3). — August Langkoffer. mije i držimo na toplom mjestu u 

Prilog za nomenklaturu kukaca (Na- sobi. Zemlja neka je umjereno vla- 

stavni Vjesnik 1897, knj. V, sv. 2 i 3). žna. Kad biljčice iskliju, stavimo ih 

— Antun Korlević — Ervin Bos- na svijetlo do prozora. Kad narastu 

slet, Prilog za nomenklaturu kra- do 10 cm visoke, presadimo ih poje- 

lježnjaka u opsegu srednjoškolske dince u malene cvjetne lončiće, a ljeti 

obuke (Nastavni Vjesnik 1902, knj. XI. ih držimo na verandi ili na otvore- 

sv. 2; 1903 knj. XI, sv. 4 i 5, knj. XII, nom prozoru. Prezimimo ih u hlad- 

sv. 1 i 2). — Miroslav H i r t z. Uje- noj svijetloj sobi kod 5—8° C, a idu- 

čnik narodnih zoologičkih naziva (Za- ćega ljeta u kolovozu nabavimo g-ran- 

greb 1928). — Zoološka terminologija čiču od plemenitoga limuna odnosno 

i nomenklatura (Izdalo Ministarstvo naranđže, te ju okuliramo na naše 

prosvjeta, Beograd 1932). — Mnogo divljake. Pošto smo biljke prezimili 

građe za narodnu nomenklaturu i u hladnoj sobi, stavljamo ih s pro- 

terminolog'iju životinja i biljaka ra- ljeća na prozor tople sobe,- gdje će 

zasuto je po raznim zbornicima naše okulirani pup potjerati mladicu, 

tradicionalne literature (Zbornik za Zemlja za odrasle biljke: 2 di- 

narođni život i običaje južnih Slave- jela tratinjače (krtorovina s livade), 

na, Srpski etnografski zbornik i t. d.), 1 dio lisnjače i 1 dio zreloga kom- 

a dakako i po našim rječnicima, na- posta. 

ročito u rječniku Vuka Stefanovića Datulja. U proljeće izbrušene sje- 

Karadžića i velikom rječniku hrvat- menke usadimo plitko u laku pjesko- 

skoga ili srpskoga jezika Jugoslaven- vitu zemlju kod 18—25°. Zalijevati 

ske akademije znanosti i umjetnosti jednolično i primjereno. Mladice na¬ 
li Zagrebu. M. H. kon tri mjeseca presadimo. Zemlja: 

Dr. V. M. (Samobor). Pitanje: lagana, prhka crnica ' + lisnjača + 

Kako se odgajaju naranđže, limuni i pijesak. Zimi treba temperaturu od 

datulje iz sjemenska? 8—10° C. Z. A. 

»Priroda« izlazi svakoga mjeseca osim srpnja i kolovoza. — Pretplata iznosi 
SD D na godinu za tuzemstvo, a 80 D za inozemstvo. — Za djake iznosi pret¬ 
plata 40 D na godinu. — Pojedini broj »Prirode« stoji 6 D. — članarina za 
Hrv. Prirodoslovno društvo iznosi 80 D na godinu za tuzemstvo, a 100 D za 
inozemstvo. — Plativo i utuživo n Zagrebu. — Tko upravlja kaikvo pitanje 
na »Prirodu« ili Hrv. Prirodoslovno Društvo, a želi, da mu se pismom uzvrati, 
treba da prida i marku za odgovor. Pisma, kojima nije priložena marka 'za 
odgovor, ne će se uvažiti. — Oglasi plaćaju se po stalnom cjeniku. — Rukopisi 
se ne vraćaju. — Rukopisi i svi upiti stručne naravi šalju se na uredništvo, 
Zagreb, Buconjićeva ulica 27. — Novac, sve narudžbe i reklamacije šalju se 
na upravu: Zagreb, Malinova ulica 3. Broj čekovne uplatnice 37.831. 


Vlasnik i izdavač: Hrvatsko Prirodoslovno Društvo u Zagrebu. — Urednik: Dr. Mi¬ 
roslav Hirtz. — Tisak tiskare C. Albrecht (P. Acinger) u Zagrebu, (Radićeva nlica 26). — 
Za tiskaru odgovara Petar Acinger, Zagreb, Ghmdulićeva ulica 22a 


NAŠA VELIKA PROLJETNA AKCIJA 


traje vrlo kratko vrijeme! Iskoristite priliku! 





Ovaj praktičan KADET-BOX fotoaparat zajedno sa 3 
ISOHROM filma, dobijete kod svakoga fototrgovca. 



Mvarijum 

Napisao profesor Ante T a d i ć. Vrlo bogato 
ilustrovana uputstva za gajenje riba u akva- 
rijumu. Naručuje se uz cijenu od din 15.— 
franko kod knjižare: Maričić i Janković, 
Subotica. Novac se šalje na ček. rač. br. 52.187. 
Knjižarama i preprodavcima 25°/o popusta. 


























Varaždinske Toplice pozivaju 
Vas na proljetno liječenje! 



Vi, koji se mučite reumom, išiasom, neural- 
gijama, ne Čekajte više. 


Nema smisla trpjeti, kad Vam već jedno lije¬ 
čenje u Varaždinskim Toplicama može doni¬ 
jeti ozdravljenje. 

Pogotovu jer se sada možete koristiti svim 
pogodnostima jeftine^predsezone uz sve udo¬ 
bnosti glavne sezone. 

Zatražite zato odmah ilustrovane prospekte 
o jeftinoj predsezoni od uprave kupališta i 

DOĐITE DA OZDRAVITE U 
VARAŽDINSKIM TOPLICAMA! 










